APSTIPRINU: 2024. gada \_\_\_\_.\_\_\_\_\_\_\_\_

SIA ”Tinby”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

SASKAŅO: 2024. gada \_\_\_\_.\_\_\_\_\_\_\_\_

Valsts ugunsdzēsības un glābšanas dienesta Kurzemes reģiona pārvaldes

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(struktūrvienība, amats, vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

SIA „Tinby” (Reģ. Nr. 40203184569)

stikla šķiedras, poliestera sveķu paneļu, poliuretāna detaļu ražotnes

Kapsēdes ielā 2, Liepājā, LV-3414

CIVILĀS AIZSARDZĪBAS PLĀNS

|  |  |
| --- | --- |
| **Datums** | **Izmaiņu iemesls** |
| 202\_\_. gada \_\_\_.\_\_\_\_\_\_\_\_\_\_\_\_ |  |
| 202\_\_. gada \_\_\_.\_\_\_\_\_\_\_\_\_\_\_\_ |  |
| 202\_\_. gada \_\_\_.\_\_\_\_\_\_\_\_\_\_\_\_ |  |
| 202\_\_. gada \_\_\_.\_\_\_\_\_\_\_\_\_\_\_\_ |  |

**Dokumentu izmaiņu registrs**

2024

**Saturs**

[Ievads 5](#_Toc144381559)

[1. Paaugstinātas bīstamības objekta nosaukums, atrašanās vietas adrese un zemesgabala kadastra apzīmējums 7](#_Toc144381562)

[2. Informācija par paaugstinātas bīstamības objekta ģeogrāfisko izvietojumu un objekta apkārtnes meteoroloģiskais, hidroloģiskais un klimatiskais raksturojums 8](#_Toc144381563)

[3. Paaugstinātas bīstamības objekta un tā darbības raksturojums 9](#_Toc144381564)

[3.1. Darba laiks, cilvēku skaits objektā darba laikā un ārpus darba laika 9](#_Toc144381565)

[3.2. Tehnoloģiskie procesi un iekārtas 9](#_Toc144381566)

[3.3. Vispārīgs inženiertehnisko sistēmu un aprīkojuma raksturojums 11](#_Toc144381567)

[3.3.1. Ūdensapgāde (tai skaitā ugunsdzēsības vajadzībām) 11](#_Toc144381568)

[3.3.2. Kanalizācija 12](#_Toc144381569)

[3.3.3. Elektroapgāde 12](#_Toc144381570)

[3.3.4. Siltumapgāde 12](#_Toc144381571)

[3.3.5. Ventilācija 13](#_Toc144381572)

[3.4. Objekta apsardzības sistēma 13](#_Toc144381575)

[3.5. Objekta iekšējie apdraudējumi, tai skaitā bīstamās iekārtas un maksimālie objektā ražojamo, lietojamo, apsaimniekojamo vai uzglabājamo bīstamo vielu daudzumi 14](#_Toc144381576)

[3.5.1. Ķīmiskie produkti un to daudzumi objektā 14](#_Toc144381577)

[3.5.2. Ķīmisko produktu īpašības 14](#_Toc144381578)

[3.5.3. Bīstamās iekārtas 15](#_Toc144381579)

[3.5.4. Objekta iekšējie apdraudējumi 15](#_Toc144381580)

[4. Kopsavilkums par paaugstinātas bīstamības objekta risku novērtēšanu 16](#_Toc144381581)

[4.1. Risku scenāriji 16](#_Toc144381582)

[4.2. Risku matricas 18](#_Toc144381589)

[5. Ziņas par paaugstinātas bīstamības objekta apkārtnes teritoriju, kuru var ietekmēt avārija, tai skaitā informācija par to iedzīvotāju un blakus esošo objektu skaitu, kurus var ietekmēt avārija paaugstinātas bīstamības objektā 21](#_Toc144381590)

[6. Informācija par civilās aizsardzības organizāciju paaugstinātas bīstamības objektā un ziņas par atbildīgajiem darbiniekiem un viņu pienākumiem 22](#_Toc144381591)

[6.1. Persona (vārds un uzvārds), kas pieņem lēmumu par objekta civilās aizsardzības plāna īstenošanas sākšanu, rīcības koordinēšanu, avārijas bīstamības un seku samazināšanas pasākumu vadīšanu objektā avārijas vai tās tiešu draudu gadījumā un kas ir atbildīga par seku likvidēšanas pasākumu veikšanu pēc avārijas 22](#_Toc144381592)

[6.2. Persona (vārds, uzvārds, tālruņa numurs un elektroniskā pasta adrese), kas ir atbildīga par sakariem ar Valsts ugunsdzēsības un glābšanas dienestu un citām institūcijām ikdienā un sadarbību ar minētajām institūcijām avārijas vai tās tiešu draudu gadījumā 22](#_Toc144381593)

[6.3. Informācija par darbinieku pienākumiem attiecībā uz civilās aizsardzības nodrošināšanu un avāriju ierobežošanu un likvidēšanu objektā 22](#_Toc144381594)

[6.4. Informācija par objektā izveidotajām reaģēšanas un seku likvidēšanas pasākumu veikšanas vienībām vai ugunsdrošības, ugunsdzēsības un glābšanas dienestu 22](#_Toc144381595)

[7. Informācija par darbinieku apmācību rīcībai avārijas gadījumā, civilās aizsardzības jautājumos un pirmās palīdzības sniegšanā 23](#_Toc144381596)

[8. Apraksts par pasākumiem, kas samazina risku darbiniekiem darba vietā un citām personām, kas atrodas paaugstinātas bīstamības objekta teritorijā 23](#_Toc144381597)

[8.1. Darbinieku brīdināšana par draudiem, informēšana par rīcību avārijas vai katastrofas gadījumā un veicamajiem aizsardzības pasākumiem, kā arī turpmākā informēšana 23](#_Toc144381598)

[8.2. Īss apraksts par darbinieku nepieciešamo darbību pēc brīdinājuma saņemšanas 24](#_Toc144381599)

[8.3. Drošības pasākumi darbiniekiem un citām personām, kas atrodas objekta teritorijā 24](#_Toc144381600)

[9. Avārijas draudu reģistrēšanas un ārējās brīdināšanas pasākumu sistēmas raksturojums, norādot: 25](#_Toc144381601)

[9.1. Kārtību, kādā reģistrē avārijas un avārijas draudus 25](#_Toc144381602)

[9.2. Kārtību un veidu, kādā atbildīgā persona par avārijas draudiem vai avāriju ziņo Valsts ugunsdzēsības un glābšanas dienestam, attiecīgajai pašvaldībai un citām institūcijām 25](#_Toc144381603)

[9.3. Informāciju, ko iekļauj sākotnējā brīdinājumā, un kārtību, kādā sniedz turpmāko informāciju, kā arī detalizētāku informāciju, tiklīdz tā kļūst pieejama 26](#_Toc144381604)

[9.4. Kārtību un veidu, kādā brīdina objektā nodarbinātos, objekta apakšuzņēmējus, apakšnomniekus un apmeklētājus, kā arī iedzīvotājus 27](#_Toc144381605)

[10. Informācija par pasākumiem, kas: 27](#_Toc144381606)

[10.1. Nodrošina avārijas draudu ierobežošanu un likvidēšanu, lai tie nepāraugtu avārijā, bet avārijas gadījumā – tās ierobežošanu, kontroli un likvidēšanu paaugstinātas bīstamības objekta teritorijā, kā arī samazina avārijas draudu vai avārijas iedarbību un nodarīto kaitējumu 27](#_Toc144381607)

[10.2. Saistīti ar cilvēku un vides aizsardzību paaugstinātas bīstamības objekta teritorijā avārijas gadījumā 27](#_Toc144381608)

[10.3. Nepieļauj vai aizkavē avārijas seku izplatīšanos ārpus paaugstinātas bīstamības objekta teritorijas 28](#_Toc144381609)

[10.4. Nodrošina iedzīvotāju brīdināšanu un turpmāku savlaicīgu informācijas sniegšanu iedzīvotājiem apdraudētajā teritorijā, kur tas nepieciešams 28](#_Toc144381610)

[10.5. Nodrošina piesārņotās vietas izpēti, sanāciju un vides atjaunošanu, lai likvidētu avārijas iedarbību uz cilvēkiem vai vidi 28](#_Toc144381611)

[11. Detalizēts šādu būtiskāko avārijas gadījumā nodrošināmo pasākumu apraksts (ja nepieciešams, pievienojot atbilstošus attēlus) 29](#_Toc144381612)

[11.1. Evakuācijas pasākumi 29](#_Toc144381613)

[11.2. Pirmās palīdzības un neatliekamās medicīniskās palīdzības pasākumi cietušajiem 29](#_Toc144381614)

[11.3. Sabiedriskās kārtības uzturēšana paaugstinātas bīstamības objektā un īpašuma apsardze 29](#_Toc144381615)

[11.4. Alternatīvā enerģijas avota nodrošināšana 30](#_Toc144381616)

[11.5. Paaugstinātas bīstamības objekta darbības nodrošināšanas vai tās drošas pārtraukšanas pasākumi 30](#_Toc144381617)

[11.6. Preventīvie, gatavības, reaģēšanas un seku likvidēšanas pasākumi 31](#_Toc144381618)

[11.7. Pasākumi pēc avārijas, kas nepieciešami, lai novērstu, likvidētu vai būtiski samazinātu avārijas ietekmi uz cilvēkiem vai vidi 37](#_Toc144381619)

[12. Apraksts par rīcību avārijas draudu vai avārijas nevēlamo seku apjoma vai smaguma samazināšanai vai ierobežošanai un stāvokļa kontrolei, norādot iekārtas, kas jāsargā vai jāglābj no avārijas ietekmes, kā arī avārijas izejas, pulcēšanās vietas un evakuācijas ceļus un kārtību, kādā apstādināmi tehnoloģiskie procesi, iekārtas vai objekti 37](#_Toc144381620)

[13. Resursu (arī materiālo rezervju, signalizācijas un citu drošības iekārtu, atbilstoši apmācītu darbinieku un citu pieejamo resursu) raksturojums, norādot: 38](#_Toc144381621)

[13.1. Resursus, kas pieejami paaugstinātas bīstamības objektā: 38](#_Toc144381622)

[13.1.1. Agrīnās brīdināšanas sistēma, sakaru nodrošinājums 38](#_Toc144381623)

[13.1.2. Ugunsdrošības un ugunsdzēsības inženiertehniskās sistēmas un aprīkojums 39](#_Toc144381624)

[13.1.3. Paaugstinātas bīstamības objekta reaģēšanas un seku likvidēšanas pasākumu veikšanas vienības vai ugunsdrošības, ugunsdzēsības un glābšanas dienesta materiāltehniskais nodrošinājums 39](#_Toc144381625)

[13.1.4. Individuālie vai kolektīvie aizsardzības līdzekļi un to izmantošanas kārtība 39](#_Toc144381626)

[13.1.5. Pirmās palīdzības sniegšanai nepieciešamo materiālu saraksts un to izvietojums objektā 40](#_Toc144381627)

[13.1.6. Inženiertehnika, transports, darbarīki, speciālais apģērbs, materiālās rezerves vai uzkrājumi 40](#_Toc144381628)

[13.1.7. Avārijas izplatību ierobežojošās iekārtas, avārijas noplūžu savākšanas iekārtas un rezervuāri, aizsargvaļņi, avārijas piesārņojuma noteikšanas ierīces un citas cilvēka drošībai vai vides aizsardzībai paredzētas iekārtas un aprīkojums 40](#_Toc144381629)

[13.2. Resursus, kurus paredzēts piegādāt no citiem komersantiem saskaņā ar savstarpējās palīdzības un sadarbības vienošanos, kā arī laiku, kādā iespējams saņemt attiecīgos resursus 40](#_Toc144381630)

[14. Informācija par laiku, kādā pēc attiecīgās informācijas saņemšanas Valsts ugunsdzēsības un glābšanas dienests un citi avārijas dienesti var ierasties avārijas vietā 41](#_Toc144381631)

[15. Kārtība, kādā sniedzama palīdzība Valsts ugunsdzēsības un glābšanas dienestam un veicamas darbības ārpus objekta teritorijas avārijas bīstamības vai seku samazināšanai 41](#_Toc144381632)

**Pielikumi**

1.pielikums. Bīstamo vielu un to kvalificējošie daudzumu aprēķins atbilstoši MK noteikumiem Nr.563 - 19.09.2017.

2.pielikums. Epoksīdu veķu EPOTEC YD 535 SP-BL drošības datu lapa

3. pielikums. Objekta plānojuma shēma, ražošanas cehs Nr. 3 (kur tiek veikta ražošana, izmantojot epoksīda sveķus)

3. pielikums. Objekta plānojuma shēma, ražošanas cehs Nr. 1

4. pielikums. Droša pulcēšanās vieta

5. pielikums. Rīcības plāns ugunsgrēka gadījumā un ķīmisko vielu noplūdes gadījumā

6. pielikums. Tehniskās apmācības programma

7. pielikums. Rūpniecisko avāriju riska samazināšanas pasākumu plāns

8. pielikums. Kanalizācijas sistēmas shēma[[1]](#footnote-1)

9. pielikums. “Liepājas biznesa centra” teritorijas plāns

10. pielikums. Karte mērogā 1:10 000 – objekta atrašanās vieta un objektā iespējamo avāriju seku nevēlamās ietekmes zonas

# Ievads

SIA „Tinby” atrodas Kapsēdes ielā 2, Liepājā, pilsētas ZA daļā Liepājas biznesa centra teritorijā, kur izvietoti vairāki ražošanas uzņēmumi.

Uzņēmums SIA “Tinby” nodarbojas ar stikla šķiedras un poliestera sveķu paneļu ražošanu, kā arī poliuretāna detaļu ražošanu.

Objektam ir saistoša Civilā aizsardzības (turpmāk tekstā – CA) plāna izstrāde, jo tiek pārsniegts Ministru Kabineta (turpmāk tekstā – MK) noteikumos Nr. 563 - 19.09.2017. „Paaugstinātas bīstamības objektu apzināšanas un noteikšanas, kā arī civilās aizsardzības un katastrofas pārvaldīšanas plānošanas un īstenošanas kārtība” norādītais epoksīda sveķu EPOTEC YD 535SP kvalificējošais daudzums 20 t (MK noteikumu Nr. 563 1. tabulas E2 aile) un bīstamo vielu daudzuma kritērijs atbilstoši aprēķinu formulai ir lielāks par l. Aprēķins CA plāna nepieciešamībai pievienots 1. pielikumā.

Uzņēmums klasificējams kā C kategorijas paaugstinātas bīstamības objekts. Saskaņā ar Civilās aizsardzības un katastrofas pārvaldīšanas likumu, C kategorijas paaugstinātas bīstamības objekts ir objekts, kurš dažādu faktoru ietekmes dēļ var izraisīt vietēja mēroga katastrofu vai nodarīt kaitējumu cilvēku, vides un īpašuma drošībai.

Pamatojoties uz Civilās aizsardzības un katastrofas pārvaldīšanas likuma 14. panta (4) punktu, objektam jāizstrādā Civilās aizsardzības plāns.

CA plāns izstrādāts atbilstoši MK noteikumu Nr. 658 - 07.11.2017. ”Noteikumi par civilās aizsardzības plānu struktūru un tajos iekļaujamo informāciju” IV nodaļas prasībām.

CA plāns ir uzņēmuma civilās aizsardzības sistēmas organizācijas un tās darbības reglamentējošs iekšējais normatīvais akts.

**CA plāna mērķis** **ir** novērst vai ierobežot rūpnieciskās avārijas un citus nevēlamus notikumus, un samazināt šo avāriju ietekmi uz cilvēkiem un vidi ārpus objekta.

**Objekta civilās aizsardzības plāna izstrādāšanas un apgūšanas rezultātā** ir paredzēts nodrošināt strādājošo informētību par iespējamām katastrofām un nepieciešamo rīcību, kā arī uzlabot sadarbību ar glābšanas dienestiem katastrofu vai to draudu gadījumā.

**CA plāns paredzēts tā praktiskai pielietošanai (īstenošanai):**

* + - uzņēmuma drošības sistēmas izveidošanā, uzturēšanā un pilnveidošanā;
    - notikušas avārijas, tās draudu, nevēlama notikuma ierobežošanas (likvidēšanas) gadījumā;
    - avārijas izraisīto seku, t.sk., apdraudējuma uzņēmuma darbiniekiem, apkārtējiem uzņēmumiem un iedzīvotājiem, kaitējuma videi, samazināšanā un/vai novēršanā;
    - uzņēmuma civilās aizsardzības sistēmas izveidošanā, tās uzturēšanā noteiktajās gatavības pakāpēs darbībām izsludinātajās ārkārtējās situācijās, izņēmuma stāvokļa, enerģētiskās krīzes, mobilizācijas, karastāvokļa, citu apdraudējumu gadījumā;
    - sadarbības risinājumos ar Valsts ugunsdzēsības un glābšanas dienestu (turpmāk tekstā – VUGD), citiem operatīvajiem dienestiem, valsts un pašvaldību attiecīgajām institūcijām, sadarbības līgumorganizācijām;
    - uzņēmuma amatpersonu, tehnisko speciālistu, personāla un pārējo darbinieku motivētai apmācībai darbībām rūpnieciskās avārijas, dabas u.c. katastrofu, cita veida apdraudējuma gadījumā, to izraisīto seku likvidēšanā.

Objekta Civilās aizsardzības organizācijas **galvenie uzdevumi ir:**

- prognozēt iespējamās katastrofas, plānot un veikt pasākumus, lai samazinātu potenciālās briesmas un zaudējumus, kā arī sniegtu palīdzību un mazināt katastrofu izraisītās sekas;

- nosakot pienākumus un atbildību, sagatavot uzņēmuma darbiniekus darbam iespējamās katastrofas situācijās;

- nodrošināt apziņošanas un trauksmes sistēmas darbību;

- nodrošināt maksimāli iespējamo iestādes stabilitāti krīzes situācijās;

- pilnveidot iespējamo preventīvo un gatavības pasākumu kompleksu katastrofu draudu gadījumā.

Plāns precizējams pēc nepieciešamības. Plāna pielikumi ir aktuāli uz dokumenta izstrādāšanas brīdi un var tikt mainīti atbilstoši kārtējai situācijai un informācijas izmaiņām.

CA plāns izstrādāts atbilstoši:

- Civilās aizsardzības un katastrofas pārvadāšanas likumam (pieņemts 2016. gada 5. maijā);

- Ugunsdrošības un ugunsdzēsības likumam (pieņemts 2002. gada 24. oktobrī);

- MK noteikumiem Nr.563-19.09.2017. "Paaugstinātas bīstamības objektu apzināšanas un noteikšanas, kā arī civilās aizsardzības un katastrofas pārvaldīšanas plānošanas un īstenošanas kārtība";

- MK noteikumiem Nr. 658-07.11.2017. “Noteikumi par civilās aizsardzības plānu struktūru un tajos iekļaujamo informāciju";

- MK noteikumiem Nr.238-19.04.2016. "Ugunsdrošības noteikumi".

Plāns ir izstrādāts 3 eksemplāros, kuri atrodas:

* VUGD;
* Objektā;
* Liepājas valtspilsētas pašvaldībā.

Paaugstinātas bīstamības objekta civilās aizsardzības plānu paaugstinātas bīstamības objekta īpašnieks vai tiesiskais valdītājs apstiprina ne retāk kā reizi četros gados[[2]](#footnote-2).

# 1.Paaugstinātas bīstamības objekta nosaukums, atrašanās vietas adrese un zemesgabala kadastra apzīmējums

*Objekta nosaukums:* SIA „Tinby”.

*Vienotais reģistrācijas numurs Komercreģistrā:* 40203184569.

*Objekta darbības veids:* Citu plastmasas izstrādājumu ražošana ([22.29](https://nace.lursoft.lv/22.29/citu-plastmasas-izstradajumu-razosana/companies), versija 2.0) (Datu avots: VID, ZO.LV); Plastmasas būvelementu ražošana ([22.23](https://nace.lursoft.lv/22.23/plastmasas-buvelementu-razosana/companies), versija 2.0) (Datu avots: CSP).

*Objekta juridiskā adrese:* Kapsēdes iela 2, Liepāja, LV-3414.


*Objekta faktiskās atrašanās vietas adrese:* Kapsēdes iela 2, Liepāja, LV-3414.

*Zemesgabala kadastra apzīmējums:* 17000150112.

*Ēku kadastra apzīmējumi:*

Objekta darbība tiek veikta divos cehos:

* Ražošanas cehs Nr. 1 - tiek veikta stikla šķiedras, poliestera sveķu paneļu ražošana (ēkas kadastra Nr. 17000150013004);
* Ražošanas cehs Nr. 3 - tiek veikta stikla šķiedras un epoksīda sveķu detaļu ražošana (ēkas kadastra Nr. 17000150013005).



1.attēls. SIA “Tinby” atrašanās vieta Kapsēdes ielā 2, Liepājā



2. attēls. SIA “Tinby” ražošanas cehu (Nr.1, Nr. 3) atrašanās vietas Kapsēdes ielā 2, Liepājā

SIA „Tinby” saimnieciskā darbība, izmantojot un uzglabājot epoksīda sveķus EPOTEC YD 535SP, tiks realizēta ražošanas cehā Nr.3.

Vienlaicīgais epoksīda sveķu EPOTEC YD 535SP uzglabāšanas daudzums – 100 t. Maksimālais izmantotais epoksīda sveķu EPOTEC YD 535 SP-BL daudzums gadā – 450 t.

# 2.Informācija par paaugstinātas bīstamības objekta ģeogrāfisko izvietojumu un objekta apkārtnes meteoroloģiskais, hidroloģiskais un klimatiskais raksturojums

SIA „Tinby” atrodas Liepājas valstpilsētas ZA daļā LSEZ SIA “PUMAC LIEPAJA” piederošā teritorijā “Liepājas biznesa centrs”, kur izvietoti vairāki ražošanas uzņēmumi (skatīt 9. pielikumu). “Liepājas biznesa centrs” atrodas Liepājas SEZ teritorijā (100 %).

“Liepājas biznesa centra” Z un A atrodas meža masīvs, R - Kapsēdes iela, D - uzņēmums SIA „Galaksis N”.

Aptuveni 400 m uz DA atrodas tuvākā dzīvojamā māja (viensēta). Aptuveni 600 m attālumā uz D atrodas tuvākās daudzdzīvokļu mājas.

Saskaņā ar Liepājas valstpilsētas teritorijas plānojumu 2012.-2037. gadam, uzņēmuma teritorija zonēta kā *Ražošanas un noliktavu apbūves teritorija (RR)*. *RR* ir apbūves teritorija, kurā galvenais zemes un būvju izmantošanas veids ir ražošanas, transporta un noliktavu uzņēmumi. Objekta darbība atbilst Liepājas teritorijas plānojumā norādītajam zemes izmantošanas veidam.

**Klimatiskais un meteoroloģiskais raksturojums**

Klimats Liepājā ir piejūras, ar relatīvi zemām gada temperatūras svārstībām, paaugstinātu mitrumu un mākoņainību. Ziema ir silta, ar mainīgiem laika apstākļiem un pārsvarā īsa, pavasaris – ilgs un vēss. Arī vasara pārsvarā vēsa, ar atsevišķiem garākiem vai īsākiem sausa un karsta laika periodiem. Rudens gandrīz vienmēr mitrs un silts.

Vidējā gada gaisa temperatūra Liepājā ir 7,8 0C. Nokrišņu daudzums Liepājā gadā ir 710 mm. Ar nokrišņiem visbagātākie mēneši ir augusts (79 mm) un oktobris (87 mm), savukārt vissausākais ir aprīlis (30 mm)[[3]](#footnote-3).

Vidējais vēja ātrums gadā ir 3,29 m/s (pēc LVĢMC 2022. gada Liepājas meteostacijas datiem[[4]](#footnote-4)).

Latvijā valdošie ir rietumu un dienvidu puses vēji, kas kopumā ir novēroti vairāk nekā pusē no gadījumu skaita.

Teritorijas absolūtais augstums ir aptuveni 3 m v.j.l. Reljefs ir samērā līdzens. Centra teritorijā ir līdzens reljefs, bez sevišķām augstuma atzīmēm, cilvēka darbības rezultātā pilnīgi izlīdzināts. Grunts - māls un smilšains.

**Hidroloģiskais raksturojums**

Darbības vietas hidroģeoloģiskos apstākļus ietekmē Baltijas jūras un Tosmares ezera tuvums. Pirmais sastopamais ūdens horizonts ir kvartāra gruntsūdens, kas ir izplatīts smilšainos nogulumos. Tā notece ir uz R - Tosmares ezera virzienā. Gruntsūdens krituma gradients ir ļoti mazs – 0,003. Gruntsūdens līmeņa izmaiņas objekta teritorijā saistītas ar nokrišņu daudzumu un var mainīties ± 0,5 m. Gruntsūdens virsma atkarībā no sezonas, var atrasties 0,9 – 1,3 m dziļumā. Smilšainie nogulumi raksturojas ar labām filtrācijas īpašībām, kas var sasniegt līdz 8 m/dnn.

Lai gan teritorijas tuvumā atrodas Tosmares ezers, objekts pēc Liepājas teritorijas plānojuma ģeogrāfiskās informācijas sistēmas pārlūka, neatrodas aplūstošo teritoriju aizsargjoslā un pēc Latvijas vides, ģeoloģijas un meteoroloģijas centra „Plūdu riska informācijas sistēmas” neatrodas applūstošajā vai potenciāli applūstošajā teritorijā.

# 3.Paaugstinātas bīstamības objekta un tā darbības raksturojums

## 3.1.Darba laiks, cilvēku skaits objektā darba laikā un ārpus darba laika

Pamatdarba laiks uzņēmumā ir no plkst. 6:30-15:00, no pirmdienas līdz piektdienai (8 stundas dienā, 5 dienas nedēļā). Darbs var tikt plānots divās vai trīs maiņās.

Maksimālais darbinieku skaits objektā darba laikā – līdz 50 darbiniekiem.

## 3.2.Tehnoloģiskie procesi un iekārtas

Uzņēmuma darbība – stikla šķiedras, poliestera sveķu paneļu un poliuretāna detaļu ražošana, plānots uzstādīt 30 m garu ražošanas līniju. Ražošanas iekārtu jauda plānota 400 t gatavās produkcijas (stikla šķiedras un poliestera sveķu paneļu) gadā. Plānots saražot 12 t/gadā poliuretāna detaļas.

1. Stikla šķiedras un poliestera sveķu paneļu ražošana

Uzņēmumā tiks uzstādīta 30 m gara ražošanas līnija. Līnijas sākumā uz statīviem tiks uzstādītas 600 stikla šķiedras diegu spoles. Pa līniju visi stikla šķiedras diegi tiks virzīti cauri polimēru sveķu un cietinātāja vannai, kur tiks impregnēti ar sveķiem un cietinātāju. Šajā vannā būs sajaukti līdz seši dažādi komponenti. Nepieciešamības gadījumā vanna tiks papildus sildīta, lai nodrošinātu istabas temperatūru.   
Tālāk produkts tiks pārklāts ar stikla šķiedras audumu, un turpināts virzīt pa līniju caur pirmsformēšanas iekārtu uz paneļu formēšanas un polimerizācijas iekārtu. Paneļu formēšanas iekārtā produkts iegūs nepieciešamo formu. Polimerizācija tiks veikta izmantojot elektroenerģiju. Sveķu vanna, formēšanas un polimerizācijas iekārta atradīsies atsevišķā kamerā, kura aprīkota ar nosūces ventilāciju.   
Produkts pa līniju tiks pārvietots izmantojot pārvietošanas (vilkšanas) sistēmu. Pēc tās uz līnijas uzstādīta nogriešanas iekārta, kas produktu sadalīs nepieciešamajā garumā. Pēc šīs līnijas gatavais produkts tiks novietots atdzišanai. Pēc produkta atdzišanas līdz istabas temperatūrai, nepieciešamības gadījumā tiks veikta produkta mehāniska aprīkošana ar papildus elementiem. Gatavās produkcija tiks uzglabāta noliktavā uz paletēm, no kuras to ar autotransportu saņems pasūtītājs.   
Ražošanas procesa vizuāls apskats pieejams šajā video: <https://www.youtube.com/watch?v=4MoHNZB5b_Y>

1. Poliuretāna detaļu ražošana

Plānots saražot 12 t/gadā poliuretāna detaļas. Detaļas ķīmiskais sastāvs: poliols (ar krāsas pigmentu) un izocianāts, tiks sajaukts kopā injekcijas procesā. Izocianāta viela tiks piegādāta 200 l mucās vai IBC konteineros. Poliols tiks piegādāts 200 l mucās ar vai bez krāsas pigmenta. Pigments tiks piegādāts 25 l metāla mucās. Gadījumā ar bezkrāsas poliolu SIA “Tinby” darbinieks pievienos krāsas pigmentu (+ 5 %) un ar industriālo mikseri sajauks to vienmērīgā krāsas tonī.

Detaļa tiks veidota karstā (65 °C) pilnīgi noslēgtā formā, kurā tiks injicēta poliuretāna masa. Noslēgtās mucas ar izejmateriāliem tiks izsūknētas ar vakuumu iekārtā, pēc tam ar sūkni vielas tiks iespiestas formā. Notiks ķīmiskā reakcija, kas tiks paātrināta sakarsējot formu (izmantojot elektroenerģiju). Detaļa tiks atdzesēta (1-5 minūtes). Pēc tam forma tiks atvērta un detaļa izņemta. Detaļai tiks veikta pēcapstrāde, tā tiks pulēta vai apgriezta ar speciāliem instrumentiem.

Katra forma tiks rūpīgi apstrādāta ar ūdens bāzes vasku, lai gatavo detaļu būtu vieglāk izņemt. Formas tīrīšanas vajadzībām tiek lietots speciāls formu tīrīšanas līdzeklis.

1. Stikla šķiedras un epoksīda sveķu detaļu ražošana

Uzņēmumā plānota stiklšķiedras un epoksīda sveķu detaļu ražošana. Aptuvenais vienas detaļas svars 200 kg. Aptuvenie izmēri: 1200 x 1200 x 150 mm. Plānotais ražošanas apjoms: 16 000 detaļu gadā.

Ražošanas process:

Speciālā tērauda formā ieklāj stiklšķiedras audumu. Katru slāni noklāj ar epoksīda sveķu mikstūru. Sveķu mikstūra tiek sajaukta noslēgtā datorizētā iekārtā. Pēc sajaukšanas sveķu mikstūra tiek iepildīta mucā (~ 100 kg tilpums). Ar izsmidzināšanas metodi sveķu mikstūra tiek uzklāta formā esošajam audumam. Lai nodrošinātu vienmērīgu slāni, sveķi tiek izlīdzināti ar rullīti (roku darbs).

Kad nepieciešamie slāņi ir ieklāti formā, ar celtņa palīdzību formai tiek uzcelta augšpuse. Ar 4 skrūvēm tiek saskrūvētas abas formas puses kopā.

Saskrūvēta forma tiek ievietota krāsnī 60 °C temperatūrā, 4,5 stundas.

Pēc izņemšanas no krāsns, forma tiek atdzesēta ½ stundu. Forma tiek atvērta un detaļa tiek izņemta un novietota uz paletes tālākām darbībām.

Detaļa tiek apstrādāta ar smilšu strūklu noslēgtā kabīnē. Kabīnei ir pievienota filtrācijas sistēma, kas atfiltrēto gaisu novada atpakaļ ražotnē.

Detaļa tiek ievietota datorizētā iekārtā, kur tiek veikta pēcapstrāde: (frēzēšana, rievošana, urbšana).

Kā noslēdzošā apstrāde tiek veikta atkārtota detaļu uzsildīšana (90 °C temperatūrā, 4 stundas).

Formu apkopei tiek izmantots ūdens bāzes tīrītājs un ūdens bāzes vasks.

Visas ķīmijas tiek uzglabātas noslēgtos traukos: IBC konteineri vai mucas.

Sveķu maisīšanas iekārtā ķīmijas glabājas noslēgtos konteineros.

Audumi tiek piegādāti un uzglabāti ruļļos. Vajadzīgo izmēru iegūšanai, tiek lietota datorizēta iekārta, kas izgriež vajadzīgo auduma formu un apjomu, kā arī sapako vajadzīgajā daudzumā.

## 3.3.Vispārīgs inženiertehnisko sistēmu un aprīkojuma raksturojums

### 3.3.1.Ūdensapgāde (tai skaitā ugunsdzēsības vajadzībām)

Ūdensapgāde, tai skaitā ugunsdzēsībās vajadzībām, tiek nodrošināta saskaņā ar noslēgto telpu nomas līgumu ar LSEZ SIA “PUMAC LIEPAJA”. Objektā patērēto ūdens daudzumu nosaka ar ūdens patēriņa skaitītāju. Ūdens patēriņš - 360 m3/a.

“Liepājas biznesa centra” ūdensapgādi nodrošina no betona ūdenstvertnēm 2 x 1000 m3, kopā 2000 m3, kuras tiek piepildītas ar dziļurbuma sūkņa palīdzību. Dziļurbuma sūknis pie pilnām tvertnēm atslēdzas un pieslēdzas, kad sāk kristies maksimālais līmenis tvertnēs. Dziļurbuma sūkņa ražība ir 13 m3/h.

Teritorijā esošie uzņēmumi, tai skaitā objekts, ūdeni saņem pa ūdensvadu, kurā spiedienu nodrošina “Liepājas biznesa centra” sūkņu stacijas. Sūkņu stacijā uzstādīta dauzdsūkņu iekārta “Wilo COR-4 MVI 1607-6/CC” ar kopējo jaudu 64 m3/h, kura sastāv no 4 sūkņiem, viena sūkņa jauda ir 16 m3/h.

“Liepājas biznesa centra” sūkņu stacija nodrošināta teritorijas ūdensapgādes sistēmā ūdens spiedienu 3,0 bar – 3,8 bar. Normālos darba apstākļos strādā viens no četriem sūkņiem, savukārt, pazeminoties spiedienam ūdensapgādes sistēmā, var ieslēgties līdz četriem sūkņiem. Visi sūkņi strādā ar frekvenču regulatoriem. Vidējais visu esošo uzņēmumu teritorijā ūdens patēriņš diennaktī aptuveni 40 m3.

Ūdensapgādes noslēgšanas aizbīdnis atrodas 3. cehā, skatīt 3. pielikumā.

**Iekšējā ugunsdzēsības ūdensapgāde**

Objekts ir nodrošināts ar iekšējo ugunsdzēsības ūdensapgādi, kurā spiedienu uztur no teritorijas sūkņu stacijas. Objektā izbūvēts iekšējais ugunsdzēsības ūdensvads – iekšējie ugunsdzēsības krāni. Iekšējais ugunsdzēsības ūdensvads tika izbūvēts visā angāra platībā gar ārsienu perimetru. Sistēmas piepildīšana notiek ar elektromehaniskā ventiļa palīdzību, kas atrodas akā pirms katra ēkas ievada. Elektromehāniskā ventiļa ieslēgšana nodrošināta ar trauksmes pogas palīdzību, impulss tiek padots uz automātiskās ugunsgrēka atklāšanas un trauksmes signalizācijas sistēmas vadības bloku, kurš, savukārt, padod strāvu elektromehāniskā ventiļa atvēršanai. Elektromehāniskā ventiļa atvēršana no vadības signalizācijas bloka akumulatoriem arī strāvas atslēgšanas brīdī.

Ūdensapgādes tīklu bojājumu gadījumos jāziņo SIA “LIEPĀJAS ŪDENS” Ūdens un kanalizācijas saimniecības pārvaldes dispečeram pa tālruni + 371 634 36000, kurš organizē pasākumus bojājumu novēršanai.

**Ārējā ugunsdzēsības ūdensapgāde**

“Liepājas biznesa centra” teritorijā ir izbūvēts pilsētas ārējās ugunsdzēsības ūdensapgādes ūdensvads, kuru apsaimnieko SIA “LIEPĀJAS ŪDENS”.

“Liepājas biznesa centra” teritorijā ir izbūvēts arī vietējais ārējās ugunsdzēsības ūdensapgādes ūdensvads, kura apsaimniekošanu un uzturēšanu darba kārtībā nodrošina “Liepājas biznesa centrs”. Šos “Maskavas” tipa ugunsdzēsības hidrantus (turpmāk – UH), d100m, strupzara veids, kopā centrā ir 12 UH,vidējais spiediens 3,5 bar, var izmantot ugunsgrēka gadījumā. Hidrantu izvietojumu “Liepājas biznesa centra” teritorijā skatīt 9. pielikumā.

### 3.3.2.Kanalizācija

Sadzīves notekūdeņi saskaņā ar noslēgto telpu nomas līgumu tiek novadīti LSEZ SIA "PUMAC LIEPAJA" kanalizācijas tīklos.

Lietus notekūdeņi no ēkas jumta pa lietus ūdens caurulēm tiek novadīti zemes līmenī, kur pēc tam izplūst teritorijā uzstādītajās lietus ūdens novadīšanas gūlijās.

Ražošanas notekūdeņi neveidojas.

Visi objekta darbības laikā radušies atkritumi tiek uzglabāti speciālās tvertnēs, speciāli tam paredzētās vietās objekta teritorijā uz cietā seguma. Visi atkritumi tiek atbilstoši apsaimniekoti un regulāri nodoti licencētām atkritumu apsaimniekošanas organizācijām, līdz ar to nepastāv apkārtējās vides piesārņojuma risks ar atkritumiem.

Teorētiski objektā lietojamās ķīmiskās vielas var nokļūt objekta kanalizācijas sistēmā darbinieku neuzmanīgas vai nepareizas rīcības rezultātā, taču faktiski šis risks vērtējams kā maznozīmīgs, jo objektā tiek veiktas darbinieku regulāras apmācības darbībām ar ķīmiskajām vielām, tostarp kā rīkoties ķīmisko vielu noplūdes gadījumā. Ķīmisko vielu noplūdes tiek savāktas, izmantojot absorbentu vai kā noteikts produktu drošības datu lapās. Izmantotais absorbents tiek apsaimniekots kā atkritumi.

Kanalizācijas sistēmas noslēgšanas vieta atrodas 3. cehā, skatīt 3. pielikumu.

Uzņēmums atrodas LSEZ teritorijā, kur ir pieejams pieslēgums kanalizācijas tīkliem. LSEZ teritorijas kanalizācijas sistēmas shēmu skatīt 8. pielikumā.

### 3.3.3.Elektroapgāde

Par elektroenerģijas piegādi ir noslēgts līgums ar LSEZ SIA "PUMAC LIEPAJA". Elektroenerģija uzņēmuma darbības nodrošināšanai tiek saņemta no “Liepājas biznesa centra” transformatoru sadales punkta “SP-15”, kurš, savukārt, saņem elektroenerģiju no divām neatkarīgām elektroenerģijas elektrolīnijām. Elektroenerģijas saņēmējs LSEZ SIA “PUMAC LIEPAJA”, bet piegādātājs AS “Sadales tīkls”.

Atbilstoši normatīvo aktu prasībām objektā tiek veikti elektroinstalācijas mērījumi. Elektroietaišu tehnisko parametru pārbaudes rezultāti atbilst pastāvošo noteikumu un standartu prasībām un ir pieļaujama to turpmākā ekspluatācija.

Elektroapgādes atslēguma vieta atrodas 3. ceha telpās, skatīt 3. pielikumā.

Alternatīvu (dīzeļģeneratora, akumulatoru vai UPS) elektroenerģijas avotu nodrošinājums uzņēmumā nav. Elektroenerģijas pārtraukšanas gadījumā objekta darbība tiek pilnīgi pārtraukta, ieslēdzas avārijas un evakuācijas avārijapgaismojums, kā arī ugunsgrēka atklāšanas un trauksmes signalizācijas sistēma turpina pildīt savu funkciju izpildi.

### 3.3.4.Siltumapgāde

Uzņēmuma telpu apsildīšanai ir ierīkoti 2 identiski apkures katli Dantherm KA/KAL 300. Maksimālā siltuma jauda katram katlam ir 300 kW, lietderības koeficients 80 %, ievadītā nominālā siltuma jauda (katram katlam) 375 kW. Abu katlu kopējā ievadītā nominālā siltuma jauda sastāda 750 kW.

Katlu maksimālais darba laiks tiek plānots apkures sezonā, maksimāli līdz 6 mēnešiem (182 dienām) gadā (24 h/dnn, 4368 h/a). Kā kurināmais tiek izmantota dabasgāze – 40 000 m3/a. Dabasgāze tiek piegādāta pa maģistrālajiem cauruļvadiem un objektā uzglabāta netiek.

Gāzes apkures sistēmai pastāvīgi tiek veiktas apkopes un reizi gadā tiek veiktas pārbaudes apkures sistēmas dūmvadam un ventilācijas kanāliem, par ko tiek sastādīts pārbaudes akts.

Katli aprīkoti ar gāzes detektoru, termostatu, drošības vārstu, kas pārtrauc katla darbību kļūmju gadījumā, tādējādi ugunsbīstamības un sprādzienbīstamības risks ir samazināts līdz minimumam. Gāzes padeves atslēguma vārsts atrodas pie gāzes katliem. Par gāzespadevespārtraukšanu objektam jāziņo “Liepājas biznesa centra” prokūristam saskaņā ar apziņošanas shēmu.

Gāzes atslēguma vieta atrodas 3. ceha telpās, skatīt 3. pielikumā.

### 3.3.5.Ventilācija

### Objekta telpas ir aprīkotas ar pieplūdes, nosūces ventilācijas sistēmu un kondicionēšanas sistēmu. Sistēma nodrošina gaisa apmaiņas daudzumu telpās. Ventilācijas iekārtas ir aprīkotas ar putekļu filtriem, kurus maina pēc nepieciešamības, bet ne retāk kā divas reizes gadā.

Ventilācijas sistēmas atslēgšanas vieta atrodas 3. ceha telpās, skatīt 3. pielikumā. Veicot elektroapgādes atslēgšanu objektā (elektroapgādes atslēguma vietu skatīt 3. pielikumā), automātiski tiek izslēgta arī mehāniskā ventilācija.

### Nostrādājot uzņēmuma ugunsgrēka atklāšanas un trauksmes signalizācijas sistēmai, ventilācijas sistēmas automātiski atslēdzas. Ventilācijas sistēmas gaisa vados ir ierīkoti ugunsdrošie vārsti vietās, kur tie šķērso objekta ugunsdrošās konstrukcijas.

Noslēgts līgums ar līgumorganizāciju par ventilācijas sistēmas ekspluatācijas uzraudzību un tehnisko apkopi.

Mehāniskās ventilācijas sistēma un dabīgās ventilācijas kanāli, ņemot vērā sistēmas noslogojumu, regulāri, bet ne retāk kā reizi gadā, tiek tīrīti, lai nepieļautu uguns izplatīšanos būvē. Mehāniskā ventilācijas sistēma tiek pārbaudīt reizi gadā.

Dabiskās ventilācijas kanāla un mehāniskās ventilācijas sistēmas tīrīšanu un tehniskā stāvokļa pārbaudi veic reizi piecos gados.

### 3.4. Objekta apsardzības sistēma

SIA “Tinby” atrodas “Liepājas biznesa centrā”. “Liepājas biznesa centra” īpašnieks ir LSEZ SIA “PUMAC LIEPAJA”, kas nodrošina tā apsaimniekošanu, infrastruktūras uzturēšanu un attīstību, sadarbību ar nomniekiem.

“Liepājas biznesa centra” teritorija ir nožogota un tiek veikta tās fiziskā apsardze – līgums starp LSEZ SIA “PUMAC LIEPAJA” un AS “G4S Latvia”.

Pie galvenās iebrauktuves “Liepājas biznesa centra” teritorijā atrodas apsardzes/caurlaides ēka, kurā dežurē apsardzes darbinieki, nodrošinot nepārtrauktu (24 h) teritorijas apsardzi. Apsargiem ir pieejami īrnieku atbildīgo personu tālruņu numuru saraksti un centra shēma, kurā norādītas būves, ugunsdzēsības hidrantu (turpmāk tekstā – UH) atrašanās vietas un piebraukšanas ceļi. Caurlaidē tiek veikta “Liepājas biznesa centra” teritorijas un perimetra video novērošana. “Liepājas biznesa centra” teritorija diennakts tumšajā laikā tiek apgaismota.

SIA “Tinby” ir ierīkota apsardzes signalizācija, kuras signāls tiek nosūtīts uz “Liepājas biznesa centra” apsardzes/caurlaides ēku, kurā diennakti dežurē apsardzes firma AS “G4S Latvia”. Uzņēmuma ārdurvis ir nodrošinātas ar piekļuves kontroles sistēmu, nepieļaujot nepiederošu personu brīvu iekļūšanu uzņēmumā.

Objektā ir divas iebrauktuves – viena galvenā iebrauktuve, kuru izmanto patstāvīgi, un rezerves iebrauktuve, kura tiek izmantota nepieciešamības gadījumā. Visi vārti ir atverami manuāli, atslēgas pieejamas caurlaidē un “Liepājas biznesa centra” darbiniekiem.

**1**



Rezerves iebrauktuve

Galvenā iebrauktuve

3.attēls. Galvenā un rezerves iebrauktuve “Liepājas biznesa centrā”

### 3.5.Objekta iekšējie apdraudējumi, tai skaitā bīstamās iekārtas un maksimālie objektā ražojamo, lietojamo, apsaimniekojamo vai uzglabājamo bīstamo vielu daudzumi

Ražošanas procesā izmantotās ķīmiskās vielas objektā tiek uzglabātas un izmantotas atbilstoši drošības datu lapās noteiktajām prasībām. Ķīmisko vielu drošības datu lapas ir izvietotas darba vietu tuvumā. Ieejas un teritorija, kurā uzglabā, lieto vai ražo ķīmiskās vielas, apzīmētas ar zīmēm un uzrakstiem.

Visas ķīmiskās vielas tiek uzglabātas 3. ceha telpās.

Kā kurināmais objektā tiek izmantota dabasgāze, maksimālais patēriņš – 40 000 m3/gadā. Dabasgāze tiek piegādāta pa maģistrālajiem cauruļvadiem un objektā uzglabāta netiek.

### Ķīmiskie produkti un to daudzumi objektā

Objektā ražošanas procesā (ražošanas cehā Nr. 3) tiek izmantoti epoksīda sveķi EPOTEC YD 535 SP-BL, kas saskaņā ar regulu 1272/2008 ir klasificēta kā bīstama viela un kas pārsniedz MK noteikumos Nr. 563 - 19.09.2017. „Paaugstinātas bīstamības objektu apzināšanas un noteikšanas, kā arī civilās aizsardzības un katastrofas pārvaldīšanas plānošanas un īstenošanas kārtība” norādīto kvalificējošo daudzumu 20 t (MK noteikumu Nr. 563 1. tabulas E2 aile). Uzņēmumā vienlaicīgi tiks uzglabāts līdz 100 t šo sveķu. Maksimālais izmantotais epoksīda sveķu EPOTEC YD 535 SP-BL daudzums gadā – 450 t.

Ražošanas procesā tiek izmantotas arī citas ķīmiskās vielas, taču to daudzumi ir salīdzinoši nelieli (skatīt 1. pielikumu) un tie neietekmēs avārijas scenārijus, tādējādi netiek skatīti.

Epoksīda sveķi EPOTEC YD 535 SP-BL ražotnē tiek uzglabāti IBC konteineros noliktavā.

### 3.5.2.Ķīmisko produktu īpašības

**Epoksīda sveķi EPOTEC YD 535 SP-BL**

Tirdzniecības nosaukums: EPOTEC YD 535 SP-BL

Epoksīda sveķi EPOTEC YD 535 SP-BL ir maisījums. Maisījuma sastāvdaļas:

* bis[4-(2,3-epoksipropoksi)fenil]propāns, CAS Nr. 1675-54-3, sastāvā 70 – 90 %;
* 1,4-bis(2,3-epoksipropoksi)butāns, CAS Nr. 2425-79-8, sastāvā 10 – 30 %.

**Vielas/ maisījuma klasifikācija**


Skin Irrit. 2 H315 – Kairina ādu

Eye Irrit. 2A H319 – Izraisa nopietnu acu kairinājumu

Skin Sens. 1 H317 – Var izraisīt ādas reakciju

Aquatic Chronic 2 H411 – Toksisks ūdens organismiem ar ilglaicīgām sekām

**Etiķetes elementi**

GHS07 GHS09

Signālvārds: UZMANĪBU

**Drošības prasību apzīmējumi:**

P261 – Izvairīties ieelpot putekļus/tvaikus/gāzi/dūmus/izgarojumus/smidzinājumu

P264 – Pēc izmantošanas ... kārtīgi nomazgāt

P272 – Piesārņoto darba apģērbu neiznest ārpus darba telpām

P273 – Izvairīties no izplatīšanas apkārtējā vidē

P280 – Izmantot aizsargcimdus/aizsargdrēbes/acu aizsargus/sejas aizsargus

P302+P352 – SASKARĒ AR ĀDU: nomazgāt ar lielu ūdens/.. daudzumu

P305+P351+P338 – SASKARĒ AR ACĪM: Uzmanīgi izskalot ar ūdeni vairākas minūtes Izņemt kontaktlēcas, ja tās ir ievietotas un ja to var vienkārši izdarīt. Turpināt skalot

P362+P364 – Novilkt piesārņoto apģērbu un izmazgāt pirms atkārtotas lietošanas

P333+P313 – Ja rodas ādas iekaisums vai izsitumi: lūdziet mediķu palīdzību

P321 – Īpaša medicīniskā palīdzība (skat. ... uz šīs etiķetes)

P337+P313 – Ja acu iekaisums nepāriet: lūdziet mediķu palīdzību

P363 – Pirms atkārtotas lietošanas piesārņoto apģērbu izmazgāt

P391 – Savākt izšļakstīto šķidrumu

P501 – Atbrīvoties no satura/tvertnes...

Objektā tiek nodrošināti epoksīda sveķu glabāšanai nepieciešamie apstākļi, ņemot vērā šī produkta drošības datu lapā norādītās drošības, uzglabāšanas un vides aizsardzības prasības.

### 3.5.3.Bīstamās iekārtas

Objektā bīstamās iekārtas ir apkures katli. Objektā esošās tehnoloģiskās iekārtas neklasificējas MK noteikumu Nr.384 – 07.11.2000. „Noteikumi par bīstamajām iekārtām” noteiktajām prasībām.

### 3.5.4.Objekta iekšējie apdraudējumi

Ņemot vērā un izpildot DDL nosacījumus, epoksīda sveķu noplūdes gadījumā nav paredzama negatīva ietekme uz “Liepājas biznesa centrā” esošajiem uzņēmumiem un objekta apkārtējo teritoriju.

Nozīmīgākais objekta iekšējo apdraudējumu galvenais cēlonis var būt ugunsgrēks.

# Objektā iespējamie ugunsgrēka izcelšanās riski:

1. Elektroinstalācijas bojājumi (īssavienojums, pārslodze, u.c.). Elektroiekārtu un elektroierīču izmantošana, kuras nav darba kārtībā un nepareiza to ekspluatācija;
2. Neuzmanīga rīcība ar uguni;
3. Ugunsdrošības noteikumu prasību neievērošana;

Ugunsgrēka izcelšanas gadījumā var būt negatīva ietekme uz vidi un darbinieku veselību, dzīvību.

Lai samazinātu ugunsgrēka iespējamību, SIA “Tinby” ir izstrādāts CA plāns un ugunsdrošības instrukcija, un, lai savlaicīgi un pareizi reaģētu uz iespējamo aizdegšanos, tiek veiktas darbinieku instruktāžas un apmācības.

# 4.Kopsavilkums par paaugstinātas bīstamības objekta risku novērtēšanu

## 4.1.Risku scenāriji

Izmantojamie epoksīda sveķi (EPOTEC YD 535 SP-BL), kuru sastāvā ir epoksipropoksifenilpropāns (70 – 90 %; CAS. Nr. 1675-54-3) un epoksipropoksibutāns (10 – 30 %; CAS. Nr. 2425-79-8), nav ugunsbīstams un sprādzienbīstams maisījums, līdz ar to ugunsgrēka gadījumā objektā tas neradīs papildus draudus un avārijas seku modelēšana nav veicama.

Epoksīda sveķi (EPOTEC YD 535 SP-BL) ir bīstami:

* ūdens videi – toksiska ūdens organismiem ar ilgstošām sekām. Viela nav PBT (noturīga, bioakumulatīva, toksiska). Pēc fizikālajā īpašībām maisījums nav ūdenī šķīstošs. Laboratoriskie pētījumi uzrāda toksiskumu zivīm. Toksisks planktonam – 1,8 mg/kg;
* cilvēkiem – vielai, nokļūstot uz ķermeņa, tā izraisa ādas kairinājumu un nopietnu acu kairinājumu, ja nokļūst acīs. Var izsaukt alerģiskas reakcijas. Maisījumam nav konstatētas kancerogēnas pazīmes.

**Iespējamie avāriju scenāriji**

Tā kā epoksīda sveķi (EPOTEC YD 535 SP-BL) ir bīstami ūdens videi un var radīt kairinājumu saskarē ar ādu/acīm, tālāk apskatīti šādi scenāriji:

1. ***scenārijs. Epoksīda sveķu (EPOTEC YD 535 SP-BL) nokļūšana objekta kanalizācijas sistēmā***

Epoksīda sveķi (EPOTEC YD 535 SP-BL) var nokļūt objekta kanalizācijas sistēmā darbinieku neuzmanības vai nepareizas rīcības rezultātā. Scenārijs saistīts ar vielas noplūšanu no uzglabāšanas konteineriem kanalizācijas aku tuvumā. Ražošanas telpā kanalizācijas sistēmas akas nav. Ražošanas telpās epoksīda sveķi (EPOTEC YD 535 SP-BL) tiek sajaukti ar otro komponentu, kas uzsāk epoksīda sveķu cietēšanas procesu. Sveķu mikstūra tiek sajaukta noslēgtā datorizētā iekārtā. Pēc sajaukšanas sveķu mikstūra tiek iepildīta mucā (~100 kg tilpums). Pēc sajaukšanas epoksīda sveķu mikstūra uzsāk cietēšanas procesu, tāpēc noplūdes šajā stadijā ir praktiski nebīstamas, jo dažu stundu laikā noplūdušais maisījums būs polimerizējies un ieguvis cietu stāvokli.

Epoksīda sveķu (EPOTEC YD 535 SP-BL) nolijumus ieteicams savākt ar absorbentiem vai slaucīšanas materiāliem. Bez polimerizācijas komponentes viela saglabā šķidru stāvokli. Nolijumu atgriešana ražošanas procesā nav ieteicama, jo uz zemes esošie netīrumi sabojās gala produkta izskatu. Nolijumi jāsavāc un jānodod kā bīstamie atkritumi. Slaucīšanas materiāli vai absorbenti jāievieto metāla mucās īslaicīgai uzglabāšanai un pēc tam jānodod kā atkritumi bīstamo atkritumu apsaimniekošanas uzņēmumam. Nolijušo produktu nav ieteicams uzmazgāt ar ūdeni. Ja ir veidojusies saskarsme ar ūdeni, ūdens un vielas maisījums jānodod kā bīstamie atkritumi, vai jāattīra speciālos bīstamo šķidro atkritumu notekūdeņu attīrīšanas iekārtās (turpmāk tekstā – NAI). Pilsētas NAI novadīt aizliegts. Vislielākā iespēja veidoties produktu nolijumiem ir no IBC uzglabāšanas tvertnēm, pārlejot un nogādājot vielu līdz epoksīda sveķu mikstūras sajaukšanas iekārtai. Vienlaicīgi plānots uzglabāt līdz 100 t epoksīda sveķus (EPOTEC YD 535 SP-BL). Gatavā epoksīda sveķu mikstūra tiek sagatavota un lietota darba zonā, metāla mucā līdz 100 kg.

Objektā tiks veiktas darbinieku regulāras apmācības darbībām ar ķīmiskajām vielām, tostarp arī epoksīda sveķiem.

Lai neradītu risku darbinieku veselībai un dzīvībai, objekta darbinieki tiks nodrošināti ar nepieciešamajiem individuālajiem aizsardzības līdzekļiem atbilstoši drošības datu lapās norādītajam un darba vides risku novērtējumam.

Ja epoksīda sveķi (EPOTEC YD 535 SP-BL) nokļuvuši vai radušās aizdomas par to nokļūšanu objekta kanalizācijas sistēmā, rīkoties atbilstoši rīcības plānā norādītajam (5. pielikums).

1. ***scenārijs. Epoksīda sveķu (EPOTEC YD 535 SP-BL) nokļūšana ūdenstilpnē vai pazemes ūdeņos***

Objektā darbības ar Epoksīda sveķiem (EPOTEC YD 535 SP-BL) tiek veiktas iekštelpās uz cietā seguma. Darbības vietas tuvumā nav pazemes ūdens urbumu ieguves vietas, līdz ar to pazemes ūdens piesārņojuma risks ir maz ticams. Objekta tiešā tuvumā neatrodas ūdenstilpnes, tuvākā ūdenstilpne atrodas ~1,4 km uz R, Tosmares ezers. Epoksīda sveķu (EPOTEC YD 535 SP-BL) nokļūšana ūdenstilpnēs tiešā veidā ir maz iespējama.

Nokļūstot centralizētajā kanalizācijas sistēmā, notekūdeņi tiek transportēti uz attīrīšanas iekārtām un pēc attīrīšanas novadīti Baltijas jūrā, līdz ar to teorētiski pastāv Baltijas jūras piesārņošanas risks, kas gan faktiski ir maz iespējams, jo pirms notekūdeņu novadīšanas jūrā, tiek veiktas to analīzes. Atbilstoši likumam neattīrītu notekūdeņu novadīšana vidē ir aizliegta.

Epoksīda sveķi (EPOTEC YD 535 SP-BL) var nokļūt centralizētajā kanalizācijas sistēmā, avarējot pārvadāšanas autotransportam, kā rezultātā epoksīda sveķi izplūst apkārtējā vidē un nonāk (piemēram, ar nokrišņiem) centralizētajā lietus ūdens kanalizācijas sistēmā. Šāda iespējamība ir zema, bet nav izslēdzama, ņemot vērā transporta intensitāti un avāriju statistiku. Avārijas uzņēmuma teritorijā ir mazāk ticamas kā uz valsts un pašvaldības ceļiem. Avārijas gadījumā tuvu ūdenstilpnei, pastāv risks epoksīda sveķiem uzreiz izplūst ūdenstilpnē.

Liepājā notekūdeņu savākšanu, novadīšanu un attīrīšanu, kā arī pilsētas ūdensapgādes un kanalizācijas sistēmu ekspluatāciju nodrošina SIA “LIEPĀJAS ŪDENS”. Notekūdeņu savākšanai un novadīšanai tiek ekspluatēti centralizētās kanalizācijas cauruļvadi ar kopējo garumu 221 km. Notekūdeņu pārsūknēšanu nodrošina 28 pārsūknēšanas stacijas, kas pārsūknē savākto notekūdeņu plūsmu uz Liepājas pilsētas notekūdeņu attīrīšanas iekārtām attīrīšanai. Liepājas valstspilsētas notekūdeņu attīrīšanas iekārtas atrodas 7 km no pilsētas centra Lībiešu ielā 33 Baltijas jūras krastā. Attīrītie notekūdeņi pa izvadu tiek novadīti Baltijas jūrā 1,3 km attālumā no krasta līnijas.

Epoksīda sveķi (EPOTEC YD 535 SP-BL) tiks pārvadāti slēgtos IBC konteineros. Tipiska IBC konteinera tilpums ir 1 m3, kas nozīmē, ka konteinerā ietilps (pēc vielas blīvuma no DDL, 1,2 t/m3) 1,2 t epoksīda sveķi (EPOTEC YD 535 SP-BL). Maksimālais produkta daudzums, kas var tikt piegādāts uzņēmumam ar autotransportu vienā reizē, ir 24 tonnas. Gadā uzņēmumā tiks izmantots maksimāli 450 tonnas epoksīda sveķi (EPOTEC YD 535 SP-BL), kas paredz vielas piegādi uzņēmumam ar autotransportu aptuveni vienu reizi divās nedēļās.

Autotransporta avārijas gadījumā, noplūstot epoksīda sveķiem (EPOTEC YD 535 SP-BL), nekavējoties par notikušo tiks informēta policija (tālrunis 110), kas norobežos negadījuma vietu, lai tajā neatrastos nepiederošas personas un negūtu traumas no saskares ar vielu. Tiks informēts Valsts vides dienests un organizēti epoksīda sveķu savākšanas un avārijā skartās vides sakopšanas/atjaunošanas pasākumi.

Autotransporta avārijas gadījumā objektā, centralizētajā kanalizācijas sistēmā varētu nonākt nelieli epoksīda sveķu daudzumi, kas būtisku ietekmi uz apkārtējo vidi neradīs.

Autotransporta avārijas gadījumā tiek nekavējoties ziņots objekta atbildīgajai personai pa tālruni +371 26536689, kas, izvērtējot situāciju, par notikušo tālāk ziņo SIA “LIEPĀJAS ŪDENS” dispečeram pa diennakts tālruni + 371 634 36000 un Valsts vides dienestam pa diennakts tālruni + 371 26338800.

1. ***scenārijs. Epoksīda sveķu (EPOTEC YD 535 SP-BL) nokļūšana uz darbinieka***

Objektā darbības ar Epoksīda sveķiem (EPOTEC YD 535 SP-BL) tiek veiktas darba apģērbā. Speciāli aizsargtērpi darbiniekiem nav vajadzīgi. Respiratori nav obligāti, jo epoksīda sveķiem nav toksiski izgarojumi. Ieteicams valkāt aizsargcimdus un aizsargbrilles. Epoksīda sveķu nonākšana saskare ar darbinieku iespējama epoksīda sveķu uzklāšanas brīdī uz stiklšķiedras auduma. Ar izsmidzināšanas metodi sveķu mikstūra tiek uzklāta formā esošajam audumam. Lai nodrošinātu vienmērīgu slāni, sveķi tiek izlīdzināti ar rullīti (roku darbs). Saskare iespējama arī pēc formas aizvēršanas, kad liekais sveķu mikstūras maisījums pa speciāliem kanāliem izplūst speciālos spaiņos. Epoksīda sveķiem, nonākot uz drēbēm, nekavējoties jānovelk piesārņotais apģērbs. Nokļūstot uz ādas vai acīs, skartā vieta tiek skalota ar liela daudzuma auksta tekoša ūdens. Šādā gadījumā neliels vielas apjoms skalošanas rezultātā var nonākt kanalizācijas tīklā. Kad konstatēta avārija, nekavējoties tiek ziņots objekta atbildīgajai personai pa tālruni +371 26536689, kas, izvērtē situāciju un cietušā darbinieka stāvokli. Ja darbiniekam pēc saskares ar epoksīda sveķiem konstatēta slikta pašsajūta, apsārtums, izsitumi u.c. pazīmes par veselības pasliktināšanos, var tikt pieņemts lēmums par ziņošanu NMPD (tālrunis 113).

1. ***scenārijs. Ugunsgrēks objektā***

Izmantojamie epoksīda sveķi (EPOTEC YD 535 SP-BL), kuru sastāvā ir epoksipropoksifenilpropāns (70 – 90 %; CAS. Nr. 1675-54-3) un epoksipropoksibutāns (10 – 30 %; CAS. Nr. 2425-79-8), nav ugunsbīstams un sprādzienbīstams maisījums, līdz ar to ugunsgrēka gadījumā objektā tas neradīs papildus draudus. Ugunsgrēka gadījumā paredzama lokāla ietekme: atsevišķas iekārtas vai sliktākajā gadījumā visas ražošanas ēkas ugunsgrēks. Ugunsgrēka ticamākais cēlonis būtu kādas ražošanas iekārtas bojājums, apkures katla bojājums vai elektroinstalācijas bojājums. Liesmu izplatība paredzama lokāla (neizplatīsies ārpus uzņēmuma ražotnes Kapsēdes ielā 2), jo ugunsgrēka fiksēšanas gadījumā nekavējoties tiktu iedarbināti esošie ugunsdzēšanas pasākumi un par to paziņots VUGD.

Izmantotie epoksīda sveķi nepastiprinās degšanu. Piedūmojums, atkarībā no degšanas platības, var izplatīties ārpus Kapsēdes ielas 2 “Liepājas biznesa centra” teritorijas. Ņemot vērā Liepājas valdošos vēja virzienus (R, DR vēji), sadūmojums tiktu pūsts uz meža masīvu, nevis dzīvojamo sektoru. Precīzu sadūmojuma izplatības areālu nav iespējams noteikt. Maksimālā ugunsgrēka platība ~ 6000 m2 (visu ražošanas ēku kopējā platība). Platība iezīmēta kartē, kopā ar apzīmējumiem (skatīt 10. pielikumā).

## 4.2.Risku matricas

Risku matrica ir iespējamības un ietekmes dimensiju attēlošanas paņēmiens, kas grafiski attēlo dažādus riskus salīdzinošā veidā. Matricu izmanto kā vizualizācijas rīku, kad ir identificēti vairāki riski, lai atvieglinātu dažādo risku salīdzināšanu. Risku matrica palīdz noteikt, kuriem riskiem nepieciešama papildu vai sīkāka analīze vai kurš no konkrētajiem riskiem ir uzskatāms par kopumā pieņemamu vai nepieņemamu risku, pamatojoties uz tā novietojumu matricā.

**Risku matrica**

|  |  |  |  |  |  |  |
| --- | --- | --- | --- | --- | --- | --- |
| **Varbūtība** | | **Maznozīmīgs risks** | **Nozīmīgs risks** | **Vidējs risks** | **Augsts risks** | **Ļoti augsts risks** |
| ***Ļoti augsta*** | 1 x gadā un biežāk |  |  |  |  |  |
| ***Augsta*** | 1 x 1 – 15 gadiem | 3.Epoksīda sveķu (EPOTEC YD 535 SP-BL) nokļūšana uz darbinieka |  |  |  |  |
| ***Vidēja*** | 1 x no 16 – 50 gadiem |  |  |  |  |  |
| ***Zema*** | 1 x no 51 – 100 gadiem |  | 1.Epoksīda sveķu (EPOTEC YD 535 SP-BL) nokļūšana objekta kanalizācijas sistēmā | 2.Epoksīda sveķu (EPOTEC YD 535 SP-BL) nokļūšana ūdenstilpnē vai pazemes ūdeņos | 4.Ugunsgrēks uzņēmumā |  |
| ***Ļoti zems*** | Retāk kā 1 x 100 gados |  |  |  |  |  |
|  | **Sekas** | ***Maznozīmīgas*** | ***Nozīmīgas*** | ***Vidējas*** | ***Smagas*** | ***Katastrofālas*** |

Riska nozīmība noteikta, izmantojot riska matricas lauku krāsas, kur:

|  |  |
| --- | --- |
|  | **Ļoti augsts risks** |
|  |  |
|  | **Augsts risks** |
|  |  |
|  | **Vidējs risks** |
|  |  |
|  | **Nozīmīgs risks** |
|  |  |
|  | **Maznozīmīgs risks** |

# 5.Ziņas par paaugstinātas bīstamības objekta apkārtnes teritoriju, kuru var ietekmēt avārija, tai skaitā informācija par to iedzīvotāju un blakus esošo objektu skaitu, kurus var ietekmēt avārija paaugstinātas bīstamības objektā

“Liepājas biznesa centrā” Kapsēdes ielā 2 atrodas vairāki ražošanas uzņēmumi, tai skaitā:

* SIA „N2 GLOBAL MANUFACTORING” (B kategorijas paaugstinātas bīstamības objekts, nātrija azīda uzglabāšana);
* LSEZ SIA „FTS BALTIC” (C kategorijas paaugstinātas bīstamības objekts, sašķidrinātas naftas gāzes uzglabāšana);
* SIA „BALTIC RIM” (C kategorijas paaugstinātas bīstamības objekts, sašķidrinātas naftas gāzes uzglabāšana);
* LSEZ SIA „TRELLEBORG WHEEL SYSTEM LIEPAJA”;
* SIA „ICoton” nolitava;
* SIA „SILKEBORG SPAANTAGNING BALTIC”;
* LSEZ SIA „META PLAST”;
* SIA „AE Partner”;
* SIA „EXPEDIT BALTIC”;
* SIA „ISC STEEL”;
* LSEZ SIA „FINESTRA SULUTION”;
* LSEZ SIA „LPSP”;
* SIA „Swedan Parner”.

“Liepājas biznesa centra” teritorijas plāns 9. pielikumā.

SIA “Tinby” ražošanas ēku tiešā tuvumā atrodas šādi uzņēmumi:

* LSEZ SIA „LPSP” ” (metālapstrādes uzņēmums) – vienlaicīgais darbinieku skaits līdz 20 darbiniekiem;
* SIA „Swedan Parner” ” (metālapstrādes uzņēmums) – vienlaicīgais darbinieku skaits līdz 15 darbiniekiem;
* LSEZ SIA „FTS BALTIC” ” (metālapstrādes uzņēmums) – vienlaicīgais darbinieku skaits līdz 110 darbiniekiem;
* SIA „SILKEBORG SPAANTAGNING BALTIC” (metālapstrādes uzņēmums) – vienlaicīgais darbinieku skaits līdz 92 darbiniekiem;
* SIA „BALTIC RIM” (plastmasas izstrādājumu ražošanas uzņēmums) – vienlaicīgais darbinieku skaits līdz 60 darbiniekiem;
* SIA „AE Partner” (elektropaneļu un metāla paneļu ražošanas uzņēmums) – vienlaicīgais darbinieku skaits līdz 80 darbiniekiem.

Kopumā vistuvāk objektam atrodas ~ 377 personas.

Aptuveni 290 m attālumā uz ZR atrodas VUGD Liepājas postenis. Aptuveni 150 m attālumā uz DR atrodas autobusu galapunkts. Aptuveni 400 m uz DA atrodas tuvākā dzīvojamā māja (viensēta).

Tuvākās daudzdzīvokļu dzīvojamās mājas no objekta atrodas Slimnīcas ielā ~ 600 m attālumā un Aisteres ielā ~ 800 m attālumā. Aptuveni 900 m attālumā atrodas Liepājas reģionālā slimnīca.

Objekta darbības rezultātā nav iespējama negatīva ietekme uz ūdenstilpnēm un zivju resursiem, kā arī objekts neatrodas teritorijā, kur iespējami plūdi. Paredzētajai darbībai nav iespējama ietekme uz īpaši aizsargājamo dabas teritoriju, īpaši aizsargājamām sugām un īpaši aizsargājamiem biotopiem.

Viela nerada draudus blakus esošiem cilvēkiem, objektiem un videi.

# 6.Informācija par civilās aizsardzības organizāciju paaugstinātas bīstamības objektā un ziņas par atbildīgajiem darbiniekiem un viņu pienākumiem

## 6.1.Persona (vārds un uzvārds), kas pieņem lēmumu par objekta civilās aizsardzības plāna īstenošanas sākšanu, rīcības koordinēšanu, avārijas bīstamības un seku samazināšanas pasākumu vadīšanu objektā avārijas vai tās tiešu draudu gadījumā un kas ir atbildīga par seku likvidēšanas pasākumu veikšanu pēc avārijas

Uzņēmuma vadītājs - objekta atbildīgā persona - Uģis Eihvalds pieņem lēmumu par objekta civilās aizsardzības plāna īstenošanas sākšanu, rīcības koordinēšanu, avārijas bīstamības un seku samazināšanas pasākumu vadīšanu objektā avārijas vai tās tiešu draudu gadījumā un ir atbildīga par seku likvidēšanas pasākumu veikšanu pēc avārijas.

## 6.2.Persona (vārds, uzvārds, tālruņa numurs un elektroniskā pasta adrese), kas ir atbildīga par sakariem ar Valsts ugunsdzēsības un glābšanas dienestu un citām institūcijām ikdienā un sadarbību ar minētajām institūcijām avārijas vai tās tiešu draudu gadījumā

Uzņēmuma vadītājs - objekta atbildīgā persona - Uģis Eihvalds (tālrunis +371 26536689, e-pasts: [ugis@balticrim.lv](mailto:ugis@balticrim.lv)) ir atbildīgs par sakariem ar VUGD un citām institūcijām ikdienā un sadarbību ar minētajām institūcijām avārijas vai tās tiešu draudu gadījumā.

## 6.3.Informācija par darbinieku pienākumiem attiecībā uz civilās aizsardzības nodrošināšanu un avāriju ierobežošanu un likvidēšanu objektā

Objektam ir izstrādāts rīcības plāns ugunsgrēka gadījumā un ķīmisko vielu noplūdes gadījumā (5. pielikums), kur norādīta darbinieku rīcība civilās aizsardzības nodrošināšanai un avāriju ierobežošanai un likvidēšanai, kā arī civilās aizsardzības sistēmas sakaru, apziņošana un informācijas apmaiņas shēmas nevēlamu notikumu vai to draudu gadījumā.

Vienlaikus pēc operatīvo dienestu ierašanās darbinieki pilda VUGD glābšanas darbu vadītāja (turpmāk tekstā – GDV) mutiskus rīkojumus, kā arī citu valsts institūciju amatpersonu likumiskās prasības.

## 6.4.Informācija par objektā izveidotajām reaģēšanas un seku likvidēšanas pasākumu veikšanas vienībām vai ugunsdrošības, ugunsdzēsības un glābšanas dienestu

Objektā saskaņā ar MK noteikumiem Nr. 674-03.08.2004. “Noteikumi par sprādzienbīstamiem, ugunsbīstamiem un īpaši svarīgiem objektiem, kuros izveidojami ugunsdrošības, ugunsdzēsības un glābšanas dienesti” nav nepieciešams izveidot reaģēšanas un seku likvidēšanas pasākumu veikšanas vienību vai ugunsdrošības, ugunsdzēsības un glābšanas dienestu.

# 7.Informācija par darbinieku apmācību rīcībai avārijas gadījumā, civilās aizsardzības jautājumos un pirmās palīdzības sniegšanā

Civilās aizsardzības teorētiskā apmācība visiem objekta darbiniekiem tiks organizēta ne retāk kā reizi gadā atbilstoši MK noteikumu Nr.716-05.12.2017. „Minimālās prasības obligātā civilās aizsardzības kursa saturam un nodarbināto civilās aizsardzības apmācības saturam” 5. punktā noteiktajam civilās aizsardzības apmācības saturam. Civilās aizsardzības apmācības saturs nodrošina, ka apmācības procesā personas, kas nodarbinātas paaugstinātas bīstamības objektā, apgūst:

1. zināšanas par objekta civilās aizsardzības plānu;

2. zināšanas par valstī iespējamām katastrofām un to sekām;

3. zināšanas par valsts agrīnās brīdināšanas sistēmu;

4. zināšanas par iestādēm, kas nodrošina katastrofu pārvaldīšanu;

5. zināšanas par civilās aizsardzības sistēmu;

6. pirmās palīdzības sniegšanas prasmes dzīvībai kritiskās situācijās (piemēram, bīstamas asiņošanas apturēšana, atdzīvināšanas pasākumi), kā arī palīdzības izsaukšanu.

Šo apmācību ietvaros objekta nodarbinātie tiks iepazīstināti ar CA plāna saturu un apmācīti rīcībām iespējamo nevēlamo notikumu gadījumos objektā. Apmācības tiks protokolētas.

Teorētiskās civilās aizsardzības un katastrofas pārvaldīšanas mācības tiks organizētas ne retāk kā reizi trijos gados kā tas ir noteikts MK noteikumu Nr.563-19.09.2017. “Paaugstinātas bīstamības objektu apzināšanas un noteikšanas, kā arī civilās aizsardzības un katastrofas pārvaldīšanas plānošanas un īstenošanas kārtība” 9.12. punktā.

Darbinieku ugunsdrošības instruktāža tiek veikta ne retāk kā reizi gadā. Veiktā ugunsdrošības instruktāža tiek reģistrēta Ugunsdrošības instruktāžas uzskaites žurnālā.

Atsevišķi darbinieki, saskaņā ar Darba aizsardzības likuma 12. panta 2. daļas 2. punktu, tiks apmācīti pirmās palīdzības sniegšanā, atbilstoši MK noteikumu Nr.557 - 14.08.2012 „Noteikumi par apmācību pirmās palīdzības sniegšanā” 1. pielikumā norādītajai „Pirmās palīdzības pamatzināšanu 12 stundu apmācības programmai”. Situācijās, kad cietušajam būs nepieciešams sniegt pirmo palīdzību, apmācītie darbinieki pirmo palīdzību sniegs atbilstoši apgūtajai „Pirmās palīdzības pamatzināšanu 12 stundu apmācības programmai” un rīkosies atbilstoši glābšanas ķēdītes pamatprincipiem, tādā veidā nodrošinot efektīvu rīcības secību negadījuma vietā.

# 8.Apraksts par pasākumiem, kas samazina risku darbiniekiem darba vietā un citām personām, kas atrodas paaugstinātas bīstamības objekta teritorijā

## 8.1.Darbinieku brīdināšana par draudiem, informēšana par rīcību avārijas vai katastrofas gadījumā un veicamajiem aizsardzības pasākumiem, kā arī turpmākā informēšana

***Ugunsgrēks***

Ugunsgrēka gadījumā ieslēdzas automātiskā ugunsgrēka atklāšanas un trauksmes signalizācijas sistēma, kas brīdina objektā esošās personas par ugunsgrēka draudiem. Nepieciešamības gadījumā uzmanības piesaistīšanai jebkurš no darbiniekiem var iedarbināt automātisko ugunsgrēka atklāšanas un trauksmes signalizācijas sistēmu, nospiežot objektā izvietotās trauksmes pogas.

Darbinieku informēšana par draudiem, informēšanu par rīcību avārijas gadījumā vai katastrofas gadījumā un veicamajiem aizsardzības pasākumiem plānots veikt mutiski, sasaucot darbiniekus vienkopus vai ar mobilajiem sakariem tiem darbiniekiem, kas atrodas ārpus objekta.

***Ķīmisko vielu noplūde***

Ķīmisko vielu noplūdes gadījumā darbinieks, kas pamanījis noplūdi, informē par notikušo visus objektā esošos darbiniekus, nospiežot trauksmes pogu vai mutiski.

Vadība, saņemot informāciju par notikušo, izvērtē situāciju un lemj par tālāk veicamajiem pasākumiem.

Objekta darbinieki, apmeklētāji u.c. objektā esošas personas, kuras nav apgādātas ar individuālajiem līdzekļiem (cimdi, brilles, aizsargtērps), tiek evakuētas no negadījuma vietas.

Objekta darbinieki iesaistās noplūdušās ķīmiskās vielas savākšanā.

Lielas noplūdes gadījumā objekta vadība informē VUGD. Ja ķīmiskā viela nonākusi kanalizācijas sistēmā vai virszemes ūdeņos, vadība informē SIA “LIEPĀJAS ŪDENS” un Valsts vides dienestu.

## 8.2.Īss apraksts par darbinieku nepieciešamo darbību pēc brīdinājuma saņemšanas

Atkarībā no avārijā iesaistītā noplūduša vielas daudzuma, objekta vadība novērtē iespējamos riskus un pieņem lēmumu turpināt avārijas likvidēšanas darbus vai dod rīkojumu par visu darbinieku evakuāciju.

Ja nolemts turpināt avārijas likvidēšanas darbus, tos veic mutiski norīkotas personas. Avārijas likvidēšanā iesaistītie darbinieki rīkojas saskaņā ar Rīcības plānu ķīmiskās vielas noplūdes gadījumā (5. pielikums) vai ugunsgrēka gadījumā. Veicot avārijas likvidēšanas darbus, darbiniekam jāievēro personīgā drošība un tās ir izpildāmas pie nosacījuma, ka risks darbinieka veselībai (dzīvībai) nav relatīvi augsts (ugunsbīstamība, sprādzienbīstamība) un/vai darbinieks ir apgādāts ar nepieciešamajiem aizsarglīdzekļiem, kā arī tiek ievērotasdarba drošību un drošības datu lapās norādītās prasības.

Ierodoties VUGD, uzņēmuma darbinieki pilda VUGD rīkojumus. Gadījumos, ja nepieciešama darbinieku evakuācija, darbinieki evakuējas atbilstoši evakuācijas shēmām.

## 8.3.Drošības pasākumi darbiniekiem un citām personām, kas atrodas objekta teritorijā

Objekta telpās un teritorijā izvietotas brīdinājuma un informācijas zīmes, kā arī norādes par iespējamiem evakuācijas ceļiem avārijas gadījumā.

Darbiniekiem un citām personām avārijas gadījumā ir jāievēro atbildīgo personu norādījumi un jārīkojas atbilstoši izstrādātajam rīcības plānam (5. pielikums). Ja avāriju novērst nav iespējams, nepakļaujot sevi nopietnam riskam, jāevakuējas uz norādīto drošo pulcēšanas vietu (skatīt 4. pielikumu), virzoties prom no negadījuma vietas pret vai perpendikulāri vēja virzienam.

Nepieciešamības gadījumā ir jāizmanto darbam paredzētos individuālās aizsardzības līdzekļus. Personām, kas apguvušas pirmās palīdzības sniegšanas apmācību, jāsniedz pirmā palīdzība cietušajiem.

Nevēlama notikuma, avārijas vai katastrofas draudu gadījumā SIA “Tinby” vadība par apdraudējumu vai iespējamo apdraudējumu informēs LSEZ SIA “PUMAC LIEPAJA” prokūristu, kas tālāk informēs pārējos “Liepājas biznesa centrā” esošos uzņēmumus, kuru darbinieki rīkosies atbilstoši VUGD un sava uzņēmuma atbildīgās personas norādījumiem.

# 9.Avārijas draudu reģistrēšanas un ārējās brīdināšanas pasākumu sistēmas raksturojums, norādot:

## 9.1.Kārtību, kādā reģistrē avārijas un avārijas draudus

Avārijas un avārijas draudi tiek reģistrēti speciālā tam iekārtotā žurnālā. Reģistrējot nevēlamo notikumu, norāda – iekārtas nosaukumu, atteikuma vai kļūdas veidu, tā izraisītās sekas, nepieciešamos pasākumus (iekārtas apkopi, remontu, maiņu u.c.), lai novērstu nevēlamā notikuma atkārtošanos (iekārtu defektu novēršana, remonta darbu raksturs, nomainītās detaļas, iekārtas u.tml.).

Par jebkuru avāriju vai avārijas draudiem tiek nekavējoties informēta vadība. Avārijas gadījumā objekta darbinieki rīkojas atbilstoši rīcības plānam.

Ugunsaizsardzības sistēmas iedarbošanās gadījumus (tai skaitā iedarbošanās gadījumus tehniskās apkopes gaitā) un bojājumus reģistrē “Ugunsaizsardzības sistēmas iedarbošanās gadījumu un bojājumu uzskaites žurnālā”.

Atteikumi, bojājumi, kļūmes tiek reģistrēti attiecīgajos tehnoloģisko iekārtu reģistrācijas žurnālos.

Objektā nelaimes gadījumi tiek reģistrēti “Darbā notikušo nelaimes gadījumu reģistrācijas žurnālā”.

## 9.2.Kārtību un veidu, kādā atbildīgā persona par avārijas draudiem vai avāriju ziņo Valsts ugunsdzēsības un glābšanas dienestam, attiecīgajai pašvaldībai un citām institūcijām

Notiekot nevēlamam notikumam, kas var izraisīt rūpniecisko avāriju, vadība pēc informācijas saņemšanas:

* nekavējoties nodrošina novēršanai paredzēto pasākumu īstenošanu;
* izvērtē situāciju un informē VUGD telefoniski par situāciju un iespējamiem draudiem;
* − ja nepieciešams – veic citus, iepriekš neplānotus pasākumus.

Ja radušies tieši avārijas draudi, vadība pēc CA plānā paredzētā:

* nekavējoties telefoniski ziņo par draudiem VUGD, Dienvidkurzemes RVP, Liepājas valstspilsētas pašvaldībai, pēc nepieciešamības arī citiem operatīvajiem dienestiem, kontroles-uzraudzības institūcijām un sadarbības līgumorganizācijām;
* īsteno paredzētos (plānotos) pasākumus rūpnieciskās avārijas novēršanai vai tās ierobežošanai un likvidēšanai;
* atkarībā no konkrētās situācijas, veic citus nepieciešamos pasākumus.

Sākoties avārijai un tās laikā, vadība nekavējoties:

* ziņo par notikušo avāriju VUGD, Dienvidkurzemes RVP, Liepājas valstspilsētas pašvaldībai, pēc situācijas arī sadarbības līgumorganizācijām, citiem operatīvajiem dienestiem un kontroles uzraudzības institūcijām;
* saskaņā ar objekta CA plānu un rīcības plānu (5. pielikumā) vai pēc VUGD amatpersonu pieprasījuma, īsteno pasākumus, lai novērstu, ierobežotu vai likvidētu avāriju, tās izraisītās sekas.

VUGD Kurzemes reģiona brigāde, pēc nepieciešamības piesaistot NMP dienestu, Veselības inspekciju, VVD Dienvidkurzemes RVP un citas institūcijas, nekavējoties organizēs un veiks pasākumus objektā notikušās avārijas likvidēšanai (ierobežošanai), iespējamo seku samazināšanai.

Par notikušo avāriju vadība paziņo:

* 24 stundu laikā PTAC pa tālruni +371 65452554;
* VVD Dienvidkurzemes RVP pa tālruņiem +371 [67084200](tel:+371%2067084200) (darba laikā - darba dienās no plkst. 8.30-17.00) vai Valsts vides dienesta Operatīvās koordinācijas centru + 371 26338800 (24/7).

Ja notikusi ķīmiskās vielas noplūde, 14 dienu laikā par noplūdi, tās seku likvidēšanas pasākumu izpildi un turpmāko plānoto vides atjaunošanas rīcību, rakstiski informē:

* VVD Dienvidkurzemes RVP pa tālruņiem +371 [67084200](tel:+371%2067084200);
* Liepājas pilsētas domes Vides nodaļu pa tālruni +371 63404745;
* LSEZ pārvaldi pa tālruni + 371 63427605;
* LSEZ Drošības, aizsardzības un vides daļas vadītāju Kasparu Poņemecki pa tālruni +371 63426851.

Notiekot nelaimes gadījumam objektā:

* ja iegūtie veselības traucējumi nav smagi – informē Kurzemes reģionālo Valsts darba inspekciju pa tālruni+371 63427443;
* ja iegūtie veselības traucējumi ir smagi vai iestājusies cietušā nāve, tad pēc nepieciešamopirmās palīdzības u.c. pasākumu veikšanas, 24 stundu laikā jāinformē Kurzemes reģionālā Valsts darba inspekcija pa tālruni +371 63427443 un teritoriālā policijas nodaļa (Valsts policijas Kurzemes reģiona pārvalde, Liepājas iecirknis (112; 110; +371 63404502; +37163404602).

Objekta vadība veic institūciju apziņošanu ar mobilā telefona palīdzību.

## 9.3.Informāciju, ko iekļauj sākotnējā brīdinājumā, un kārtību, kādā sniedz turpmāko informāciju, kā arī detalizētāku informāciju, tiklīdz tā kļūst pieejama

Par iespējamo objekta apdraudējumu nekavējoties tiek paziņots VUGD, zvanot uz tālruņa numuru 112.

Izsaucot VUGD pa tālruni 112, jāsniedz šāda informācija:

* Ugunsgrēka izcelšanās vietas adrese – Kapsēdes iela 2, Liepāja;
* Informācija par objektu – ražošanas uzņēmums SIA “Tinby”;
* Raksturo avāriju: kas noticis, cik lielā apjomā u.c. ugunsdzēsēju operatīvai rīcībai nepieciešamā informācija;
* Vai ir nepieciešama citu dienestu palīdzība (piemēram, neatliekamā medicīniskā palīdzība utt.);
* Jānosauc savs vārds, uzvārds un tālruņa numurs, pa kuru ir iespējams atzvanīt un saņemt papildus informāciju;
* Jāatbild uz citiem VUGD darbinieka uzdotajiem jautājumiem.

Nepārtraukt sarunu pirmajam. Nenolikt klausuli, pirms nav sniegtas atbildes uz visiem operatora jautājumiem.

Turpmāko informāciju sniedz pēc sākotnējā brīdinājuma saņēmēja papildus pieprasījuma vai pēc uzņēmuma iniciatīvas, sniedzot detalizētāku informāciju tiklīdz tā kļūst pieejama.

## 9.4.Kārtību un veidu, kādā brīdina objektā nodarbinātos, objekta apakšuzņēmējus, apakšnomniekus un apmeklētājus, kā arī iedzīvotājus

Objekta darbinieki avārijas gadījumā tiks brīdināti ar ugunsgrēka atklāšanas un trauksmes signalizācijas sistēmas palīdzību un/vai mutiski/telefoniski.

Avārijas vai to draudu gadījumā katra nodarbinātā pienākums ir iedarbināt ugunsgrēka atklāšanas un trauksmes signalizācijas sistēmu, nospiežot trauksmes pogu.

Nepieciešamības gadījumā apkārtējo uzņēmumu darbinieku un apmeklētāju informēšanai, pēc SIA “Tinby” vadītāja attiecīga lūguma, plānots iesaistīt “Liepājas biznesa centra” teritorijas LSEZ SIA “PUMAC LIEPAJA” personālu – SIA “Tinby” vadība par apdraudējumu informēs LSEZ SIA “PUMAC LIEPAJA” prokūristu, kas tālāk informēs pārējos “Liepājas biznesa centrā” esošos uzņēmumus.

Dzīvojamās mājas objekta tiešā tuvumā nav.

# 10.Informācija par pasākumiem, kas:

## 10.1.Nodrošina avārijas draudu ierobežošanu un likvidēšanu, lai tie nepāraugtu avārijā, bet avārijas gadījumā – tās ierobežošanu, kontroli un likvidēšanu paaugstinātas bīstamības objekta teritorijā, kā arī samazina avārijas draudu vai avārijas iedarbību un nodarīto kaitējumu

Pasākumi objektā, lai nodrošina avārijas draudu ierobežošanu:

* Darbinieku apmācība un instruktāža;
* Ievērot visas uzņēmumā noteiktās drošības procedūras;
* Pārzināt un ievērot tehnoloģisko procesus;
* Ievērot teritorijā noteiktos aizliegumus;
* Neatbilstību gadījumā nekavējoties ziņot objekta atbildīgajai personai.

Ugunsgrēka vai ķīmisko vielu izlijumu gadījumā rīkoties atbilstoši rīcības plānam (5. pielikums).

## 10.2.Saistīti ar cilvēku un vides aizsardzību paaugstinātas bīstamības objekta teritorijā avārijas gadījumā

Avārijas gadījumā cilvēku drošības nodrošināšanai tiek veikta objekta darbinieku un apmeklētāju evakuācija no apdraudētās zonas uz drošu pulcēšanās vietu (skatīt 4. pielikumā). Avārijas vai to draudu gadījumā objekta darbinieki rīkojas atbilstoši Rīcības plānā norādītajam.

Darbinieki, kuri iesaistīti avārijas likvidēšanas darbos tiek apgādāti ar atbilstošiem individuālās aizsardzības līdzekļiem (darba apģērbs, cimdi, specialie apavi, brilles u.tml.).

Ja ir bijusi tieša saskare ar ķīmisko vielu, veic piesārņotā apģērba sanāciju – apģērba, apavu, cimdu nomaiņa pret tīru un darbinieku mazgāšanās dušā.

Avārijas gadījumā, ja nepieciešams, tiek iesaistīta policija notikuma vietas ierobežošanā un citu satiksmes līdzekļu kustības apturēšanā,lai nepieļautu nepiederošo un avārijas likvidācijā neiesaistītu personu piekļūšanu avārijas vietai un traucēšanu avārijas seku likvidācijas pasākumu darbos.

Negadījumā, kurā iesaistīti ķīmiskās vielas, nedrīkst pieļaut to nokļūšanu kanalizācijas sistēmās un virszemes ūdeņos.

## 10.3.Nepieļauj vai aizkavē avārijas seku izplatīšanos ārpus paaugstinātas bīstamības objekta teritorijas

Ķīmisko vielu noplūdes gadījumā:

* cilvēku, kas nav nodrošināti ar atbilstošiem individuālās aizsardzības līdzekļiem, evakuācija no notikuma vietas;
* notikuma vietas norobežošana;
* tehnoloģiskā procesa apturēšana;
* atbildīgās personas informēšana par notikušo;
* noplūdušā materiāla savākšana;
* glābšanas dienestu izsaukšana uz notikumu vietu;
* nepieļaut produkta nokļūšanu kanalizācijā vai virszemes ūdeņos;
* ja produkts nokļuvis kanalizācijas sistēmā, atbildīgo dienestu informēšana (SIA “LIEPĀJAS ŪDENS”, Valsts vides dienests).

Sadarbībā ar atbildīgajiem dienestiem tiek lemts par avārijas seku pārvaldīšanu.

## 10.4.Nodrošina iedzīvotāju brīdināšanu un turpmāku savlaicīgu informācijas sniegšanu iedzīvotājiem apdraudētajā teritorijā, kur tas nepieciešams

Šāda rīcība nebūs nepieciešama, jo iedzīvotāji netiks apdraudēti.

## 10.5.Nodrošina piesārņotās vietas izpēti, sanāciju un vides atjaunošanu, lai likvidētu avārijas iedarbību uz cilvēkiem vai vidi

Objekta atbildīgā persona pēc avārijas noskaidro tās apstākļus un iespējamos cēloņus, kā arī apkopo informāciju par avārijas ietekmi uz cilvēkiem un vidi. Objekta vadība plāno un realizē pasākumus, kas paredzēti, lai:

* samazinātu notikušās avārijas vidēja termiņa un ilgtermiņa iedarbību un sekas;
* izpētītu šīs
* avārijas ilgtermiņa iedarbību un sekas;
* novērstu šādas avārijas atkārtošanās iespēju.

VVD pēc rūpnieciskās avārijas izveido un vada rūpnieciskās avārijas izvērtēšanas komisiju. Atbilstoši MK noteikumiem Nr.281-24.04.2007. „Noteikumi par preventīvajiem un sanācijas pasākumiem un kārtību, kādā novērtējams kaitējums videi un aprēķināmas preventīvo, neatliekamo un sanācijas pasākumu izmaksas”, ja ir nodarīts kaitējums videi, VVD nekavējoties nodrošina videi nodarītā kaitējuma vietas pārbaudi, lai sniegtu sākotnējo vērtējumu par kaitējumu videi un noteiktu neatliekamos pasākumus.

Pēc neatliekamo pasākumu veikšanas uzņēmums nekavējoties par to rakstiski informē VVD, kas organizē šo pasākumu izvērtēšanu un novērtē videi nodarīto kaitējumu.

Ja nepieciešams – uzņēmums izstrādā sanācijas plānu un iesniedz to VVD izvērtēšanai un apstiprināšanai.

Pēc sanācijas pasākumu veikšanas uzņēmuma atbildīgā persona rakstiski informē VVD par veiktajiem pasākumiem, pievienojot iesniegumam informāciju, kas apliecina, ka sanācijas pasākumi ir veikti atbilstoši VVD lēmumam.

# 11.Detalizēts šādu būtiskāko avārijas gadījumā nodrošināmo pasākumu apraksts (ja nepieciešams, pievienojot atbilstošus attēlus)

## 11.1.Evakuācijas pasākumi

Izdzirdot trauksmes sirēnas, objekta darbinieki un citas objektā esošas personas evakuējas no objekta un pulcējas drošā pulcēšanās vietā (4. pielikums). Evakuācijas plānu nav nepieciešams izstrādāt, jo objektā neatradīsies vairāk par 50 cilvēkiem.

Evakuāciju vada objekta atbildīgā persona un evakuācijā iesaistās uzņēmuma nodarbinātie. Cilvēki evakuējas pa tuvāko drošāko evakuācijas izeju. Evakuācijas laikā jāseko evakuācijas zīmēm. Evakuējoties nodarbinātie aicina uzņēmuma apmeklētājus evakuēties no uzņēmuma telpām, norādot tiem tuvākās drošākās evakuācijas izejas.

Evakuācijas ceļi un izejas apzīmētas ar drošības zīmēm. Evakuācijas ceļi uz izejas izveidotas un uzturētas tā, lai nepieciešamības gadījumā darbinieki un objekta apmeklētāji nekavējoties un droši varētu atstāt apdraudētās vietas – evakuācijas ceļi uz izejas tiek savlaicīgi remontētas un ziemas periodā attīrītas no sniega. Durvis evakuācijas ceļos ir viegli atveramas no telpas iekšpuses bez aizkavējuma un škēršļiem.

Evakuācijas laikā jāievēro, ka pulcēšanās nevar notikt vietās, no kurām katastrofas plašākas eskalācijas gadījumā ir apgrūtināta tālāka izkļūšana. Ne cilvēku, ne autotransporta evakuācija nav pieļaujama virzienā, kas traucē glābšanas dienestu piebraukšanu un izvēršanos.

Evakuāciju jāveic, ievērojot meteoroloģiskus apstākļus, un jāvirzās projām no objekta, pretvēja virzienā vai perpendikulari tam.

Teritoriju uztur brīvu no degtspējīgiem atkritumiem. Ceļus un piebrauktuves pie objekta uztur tā, lai nodrošinātu ugunsdzēsības transportlīdzekļu piekļūšanu.

## 11.2.Pirmās palīdzības un neatliekamās medicīniskās palīdzības pasākumi cietušajiem

Atsevišķi darbinieki tiks apmācīti pirmās palīdzības sniegšanā atbilstoši MK noteikumu Nr.557 - 14.08.2012. „Noteikumi par apmācību pirmās palīdzības sniegšanā” 1. pielikumā norādītajai „Pirmās palīdzības pamatzināšanu 12 stundu apmācības programmai”. Situācijās, kad cietušajam būs nepieciešams sniegt pirmo palīdzību, apmācītie darbinieki pirmo palīdzību sniegs atbilstoši apgūtajai programmai un nekavējoties izsauks NMPD.

Objekts ir nodrošināts ar pirmās palīdzības aptieciņām, kas izvietotas briroja un ražošans telpās.

Pēc tam, kad notikuma vietā ierodas NMPD, pirmo palīdzību turpina sniegt NMPD darbinieki. Pēc pirmās palīdzības sniegšanas, ja nepieciešams, NMPD cietušo/-os transportē uz ārstniecības iestādi.

## 11.3.Sabiedriskās kārtības uzturēšana paaugstinātas bīstamības objektā un īpašuma apsardze

“Liepājas biznesa centra” teritorija ir iežogota un tajā var iekļūt caur caurlaidi, liedzot nepiederošo personu iekļūšanu teritorijā. Sabiedrisko kārtību un īpašuma apsardzi nodrošina objekta darbinieki un “Liepājas biznesa centra” teritorijas apsardzes uzņēmums (ierodas, nostrādājot apsardzes signalizācijai vai ar videonovērošanas sistēmas palīdzību konstatējot incidentu). Pēc nepieciešamības tiks izsaukta Valsts, ka arī Pašvaldības policiju struktūrvienības sabiedriskās kārtības uzturēšanai.

## 11.4.Alternatīvā enerģijas avota nodrošināšana

Elektroenerģijas zudums neietekmē tehnoloģisko procesu drošību un nevar būt par cēloni ugunsgrēkiem vai citām avārijām ar ķīmiskajām vielām. Objektā nav alternatīvā enerģijas avota.

Automātiskās ugunsgrēka atklāšanas un trauksmes signalizācijas sistēmas rezerves barošana tiek nodrošināta ar akumulatoru bateriju, kas garantē sistēmas normālu funkcionēšanu darba režīmā 72 stundas un trauksmes režīmā vismaz 0,5 stundu.

## 11.5.Paaugstinātas bīstamības objekta darbības nodrošināšanas vai tās drošas pārtraukšanas pasākumi

Jebkura apdraudējuma gadījumā objekta darbība tiks pārtraukta, apstādinot tehnoloģiskos procesus. Tehnoloģisko procesu apturēšanas kārtību nosaka tehnoloģiskās instrukcijas.

Pēc situācija normalizēšanās, objekta darbību var atjaunot. Elektroenerģijas un tehnoloģiskā procesa apturēšana un atjaunošana nerada papildus bīstamību.

## 11.6. Preventīvie, gatavības, reaģēšanas un seku likvidēšanas pasākumi[[5]](#footnote-5)

Preventīvie, reaģēšanas un seku likvidēšanas pasākumi izstrādāti šādiem riskiem:

* ugunsgrēks;
* ķīmisko vielu noplūde.

**Ugunsgrēks objektā**

1.tabula

|  |  |  |  |  |  |
| --- | --- | --- | --- | --- | --- |
| **Nr. p.k.** | **Pasākuma nosaukums** | **Izpildes termiņš** | **Lēmuma pieņēmējs** | **Par izpildi atbildīgā institūcija/ persona** | **Izpildītāji** |
| **1. Preventīvie un gatavības pasākumi** | | | | | |
| 1.1. | Smēķēšana tikai speciāli aprīkotās vietās | Pastāvīgi | Uzņēmuma vadība | Objekta darbinieki | Objekta darbinieki |
| 1.2. | Speciāli iekārtotas vietas degošu materiālu, atkritumu uzglabāšanai | Pastāvīgi | Uzņēmuma vadība | Par ugunsdrošību, darba aizsardzību un civilo aizsardzību nozīmētie atbildīgie darbinieki/ līgumorganizāciju parstāvji | Par ugunsdrošību, darba aizsardzību un civilo aizsardzību nozīmētie atbildīgie darbinieki/ līgumorganizācijas |
| 1.3. | Ugunsdrošības, darba aizsardzības un civilās aizsardzības dokumentācijas izstrāde un aktualizācija | Atbilstoši normatīvo aktu prasībām | Uzņēmuma vadība | Par ugunsdrošību, darba aizsardzību un civilo aizsardzību nozīmētie atbildīgie darbinieki/ līgumorganizāciju parstāvji | Par ugunsdrošību, darba aizsardzību un civilo aizsardzību nozīmētie atbildīgie darbinieki/ līgumorganizācijas |
| 1.4. | Darbinieku instrukcijas ugunsdrošībā, darba drošībā, elektrodrošībā, pirmajā palīdzībā un civilajā aizsardzībā | Reizi gadā | Uzņēmuma vadība | Par ugunsdrošību, darba aizsardzību un civilo aizsardzību nozīmēti atbildīgie darbinieki/ līgumorganizāciju pārstavji | Par ugunsdrošību, darba aizsardzību un civilo aizsardzību nozīmēti atbildīgie darbinieki/ līgumorganizācijas |
| 1.5. | Objekta darbinieku apmācība gatavībai rīcībām avārijas gadījumā objekta teritorijā, tai skaitā praktisko iemaņu apgūšana ugunsdzēšamo aparātu lietošanā | Reizi gadā | Uzņēmuma vadība | Par ugunsdrošību un civilo aizsardzību nozīmēti atbildīgie darbinieki | Par ugunsdrošību un civilo aizsardzību nozīmēti atbildīgie darbinieki |
| 1.6. | Nodarbināto vietējā līmeņa teorētiskās civilās aizsardzības un katastrofas pārvaldīšanas mācības | Reizi 3 gados | Uzņēmuma vadība | Kompetents speciālists vai kompetenta institūcija | Kompetents speciālists vai kompetentas institūcijas parstāvji |
| 1.7. | Objekta ēku un teritorijas nodrošināšana ar ugunsdzēsības līdzekļiem | Pastāvīgi noteiktā daudzuma | Uzņēmuma vadība | Par ugunsdrošību, darba aizsardzību un civilo aizsardzību nozīmēti atbildīgie darbinieki | Par ugunsdrošību, darba aizsardzību un civilo aizsardzību nozīmēti atbildīgie darbinieki |
| 1.8 | Automātiskās ugunsgrēka atklāšanas un trauksmes signalizācijas sistēmas tehniskā apkope un remonts | Atbilstoši grafikam vai pēc nepieciešamības | Uzņēmuma vadība | Ārpakalpojuma sniedzējs, saskaņā ar līgumu | Ārpakalpojuma sniedzējs, saskaņā ar līgumu |
| 1.9. | Objekta ēku un teritorijas aprīkošana ar drošības zīmēm atbilstoši MK noteikumiem Nr.238-19.04.2016 „Ugunsdrošības noteikumi” | Atbilstoši normatīvo aktu prasībām | Uzņēmuma vadība | Atbildīgais par ugunsdrošību | Atbildīgais par ugunsdrošību |
| 1.10. | Elektroinstalācijas mērījumu veikšana | Atbilstoši normatīvo aktu prasībām | Uzņēmuma vadība | Ar atbilstošu sertifikātu darba veicējs | Ar atbilstošu sertifikātu darba veicējs |
| 1.11. | Zibens novadīšanas sistēmas pārbaude | Atbilstoši normatīvo aktu prasībām | Uzņēmuma vadība | Ar atbilstošu sertifikātu darba veicējs | Ar atbilstošu sertifikātu darba veicējs |
| 1.12. | Uzglabāt un lietot ķīmiskās vielas atbilstoši drošības datu lapās noteiktajam | Pastāvīgi | Objekta darbinieki | Objekta darbinieki | Objekta darbinieki |
| 1.13. | Ugunsbīstamo darbu vietas uzturēt un nodrošināt abilstoši Ugunsdrošības noteikumu noteiktajām prasībām | Pastāvīgi | Uzņēmuma vadība | Par ugunsdrošību nozīmētais atbildīgais darbinieks/ līgumorganizāciju parstāvji | Par ugunsdrošību nozīmētais atbildīgais darbinieks/ līgumorganizāciju parstāvji |
| 1.14. | Darbu pārtraukšana elektroinstalācijas, elektroiekārtu vai elektroierīču bojājumu gadījumos | Nekavējoties | Objekta darbinieki | Objekta darbinieki | Objekta darbinieki |
| **2. Reaģēšanas un seku likvidēšanas pasākumi** | | | | | |
| 2.1. | VUGD izsaukšana | Nekavējoties, pamanot ugunsgrēku | Jebkurš darbinieks, kurš pamanījis ugunsgrēku | Jebkurš darbinieks, kurš pamanījis ugunsgrēku | Jebkurš darbinieks, kurš pamanījis ugunsgrēku |
| 2.2. | Automātiskā ugunsaizsardzības sistēmas iedarbināšana, nospiežot automātiskās ugunsaizsardzības sistēmas rokas signāldevēju (ja sistēma nebūs iedarbojusies automātiski) | Nekavējoties | Katrs nodarbinātais | Katrs nodarbinātais | Katrs nodarbinātais |
| 2.3. | Objekta vadības informēšana | Pēc VUGD izsaukuma | Darbinieks, kurš pamanījis ugunsgrēku | Darbinieks, kurš pamanījis ugunsgrēku | Darbinieks, kurš pamanījis ugunsgrēku |
| 2.4. | Veikt visus iespējamos pasākumus ugunsgrēka likvidēšanai un ierobežošanai | Nekavējoties, ja tas neapdraud nodarbināto veselību un dzīvību | Objekta darbinieki | Objekta darbinieki | Objekta darbinieki |
| 2.5. | Elektroiekārtu atslēgšana | Pirms evakuācijas | Darbinieks, kurš trauksmes atskanēšanas brīdī tieši strādā ar konkrēto elektroiekārtu | Darbinieks, kurš trauksmes atskanēšanas brīdī tieši strādā ar konkrēto elektroiekārtu | Darbinieks, kurš trauksmes atskanēšanas brīdī tieši strādā ar konkrēto elektroiekārtu |
| 2.6. | Elektroietaišu, ventilācijas un tehnoloģisko iekārtu elektroapgādes atslēgšana, kas atrodas vai var atrasties ugunsgrēka vietā, izņemot ugunsaizsardzības sistēmām paredzēto elektroapgādi | Pirms evakuācijas, ja tas ir iespējams | Objekta darbinieki | Objekta darbinieki | Objekta darbinieki |
| 2.7. | Objekta darbinieku un apmeklētāju evakuācija uz drošu pulcēšanās vietu. Evakuāciju vada objekta atbildīgā persona | Nekavējoties, izdzirdot trauksmes sirēnu | Darbinieki un apmeklētāji | Darbinieki un apmeklētāji | Darbinieki un apmeklētāji |
| 2.8. | Materiālo vērtību evakuācija | Pēc situācijas izvērtējuma, ja tas netraucē cilvēku evakuācijai | Objekta darbinieki | Objekta darbinieki | Objekta darbinieki |
| 2.9. | LSEZ SIA “PUMAC LIEPAJA” telefoniska informēšana par notikušo | Pēc situācijas izvertējuma | Vadība | Vadība | Vadība |
| 2.10. | VUGD sagaidīšana | Objektā ierodoties VUGD | Biznesa centra apsardzes darbinieks | Biznesa centra apsardzes darbinieks | Biznesa centra apsardzes darbinieks |
| 2.11. | VUGD informēšana par esošo situāciju un veiktajiem pasākumiem notikuma vietā | Objektā ierodoties VUGD | Vadība | Vadība | Vadība |
| 2.12. | Rīkoties saskaņā ar VUGD rīkojumiem un sniegt VUGD visu iespējamo atbalstu avārijas pārvaldīšanas pasākumu īstenošanā | Līdz avārijas likvidācijai, ja tas neapdraud nodarbināto veselību un dzīvību | VUGD | Objekta darbinieki | Objekta darbinieki |

**Ķīmisko vielu noplūde**

2.tabula

|  |  |  |  |  |  |
| --- | --- | --- | --- | --- | --- |
| **Nr. p.k.** | **Pasākuma nosaukums** | **Izpildes termiņš** | **Lēmuma pieņēmējs** | **Par izpildi atbildīgā institūcija/ persona** | **Izpildītāji** |
| **1. Preventīvie un gatavības pasākumi** | | | | | |
| 1.1. | Darba aizsardzības un civilās aizsardzības dokumentācijas izstrāde un aktualizācija | Atbilstoši normatīvo aktu prasībām | Uzņēmuma vadība | Par darba aizsardzību un civilo aizsardzību nozīmētie atbildīgie darbinieki/ līgumorganizācijas | Par darba aizsardzību un civilo aizsardzību nozīmētie atbildīgie darbinieki/ līgumorganizāciju pārstavji |
| 1.2. | Darbinieku instrukcijas darba drošībā un civilajā aizsardzībā | Reizi gadā | Uzņēmuma vadība | Par darba aizsardzību un civilo aizsardzību nozīmēti atbildīgie darbinieki/ līgumorganizācijas | Par darba aizsardzību un civilo aizsardzību nozīmēti atbildīgie darbinieki/ līgumorganizāciju pārstāvji |
| 1.3. | Objekta darbinieku apmācība rīcībai epoksīda sveķu nolijumu gadījumā | Reizi gadā | Uzņēmuma vadība | Par civilo aizsardzību nozīmēti atbildīgie darbinieki | Par civilo aizsardzību nozīmēti atbildīgie darbinieki |
| 1.4. | Nodarbināto vietējā līmeņa teorētiskās civilās aizsardzības un katastrofas pārvaldīšanas mācības | Reizi 3 gados | Uzņēmuma vadība | Kompetents speciālists vai kompetenta institūcija | Kompetents speciālists vai kompetentas institūcijas parstāvji |
| 1.5. | Objektā esošo tehnoloģisko iekārtu pārbaudes un tehniskās apkopes, remonti | Pēc nepieciešamības | Uzņēmuma vadība | Kompetenta institūcija | Kompetentas institūcijas parstāvji |
| **2. Reaģēšanas un seku likvidēšanas pasākumi** | | | | | |
| 2.1. | Objekta darbinieku informēšana par ķīmiskās vielas noplūdi | Nekavējoties | Darbinieks, kurš pamanījis noplūdi | Darbinieks, kurš pamanījis noplūdi | Darbinieks, kurš pamanījis noplūdi |
| 2.2. | Tālākas noplūdes pārtraukšana | Nekavējoties, ja tas iespējams un neapdraud darbinieka dzīvību un veselību | Objekta darbinieki | Objekta darbinieki | Objekta darbinieki |
| 2.3. | Noplūdes vietas norobežošana | Nekavējoties | Objekta darbinieki | Objekta darbinieki | Objekta darbinieki |
| 2.4. | Objekta darbinieku, apmeklētāju u.c. objektā esošu personu, kuras nav apgādātas ar individuālajiem līdzekļiem, evakuācija no negadījuma vietas | Nekavējoties | Objekta darbinieki | Objekta darbinieki, apmeklētāji u.c. objektā esošas personas | Objekta darbinieki, apmeklētāji u.c. objektā esošas personas |
| 2.5. | Noplūdes savāšana | Nekavējoties | Objekta darbinieki | Objekta darbinieki | Objekta darbinieki |
| 2.6. | Objekta vadības informēšana | Nekavējoties | Objekta darbinieki | Objekta darbinieki | Objekta darbinieki |
| 2.7. | Lielas noplūdes gadījumā tiek informēts VUGD | Pēc situācijas izvērtējuma | Vadība | Vadība | Vadība |
| 2.8. | Ja ķīmiskā viela nonākusi objekta kanalizācijas sistēmā, tiek informētas atbildīgās institūcijas | Nekavējoties | Vadība | Vadība | Vadība |
| 2.9. | VUGD sagaidīšana | Objektā ierodoties VUGD | Biznesa centra apsardzes darbinieks | Biznesa centra apsardzes darbinieks | Biznesa centra apsardzes darbinieks |
| 2.10. | VUGD informēšana par esošo situāciju un veiktajiem pasākumiem notikuma vietā | Objektā ierodoties VUGD | Vadība | Vadība | Vadība |
| 2.11. | Rīkoties saskaņā ar VUGD rīkojumiem un sniegt VUGD visu iespējamo atbalstu avārijas pārvaldīšanas pasākumu īstenošanā | Līdz avārijas likvidācijai, ja tas neapdraud nodarbināto veselību un dzīvību | VUGD | Objekta darbinieki | Objekta darbinieki |

## 11.7.Pasākumi pēc avārijas, kas nepieciešami, lai novērstu, likvidētu vai būtiski samazinātu avārijas ietekmi uz cilvēkiem vai vidi

Primāri ir nepieļaut ķīmisko vielu nokļūšanu kanalizācijas sistēmā, vidē vai ūdenstilpnēs, novērst to tālāku noplūdi, norobežot negadījuma vietu un pareizi savākt un apsaimniekot izlijušo materiālu.

Ja ķīmiskā viela ir nokļuvusi vidē vai ūdenstilpnē, tiek informēts Valsts vides dienests, ja ķīmiskā viela nonākusi arī kanalizācijas sistēmā – papildus tiek informēts arī SIA “LIEPĀJAS ŪDENS” un tiek lemts par tuprmākajām rīcībām iespējamā piesārņojuma novēršanai vai samazināšanai.

Darbinieki, strādājot ar produktu, izmanto indivuālos aizsardzības līdzekļus, lai novērstu produkta ieelpošanu un saskari ar ādu.

Bīstamās vielas atkritumu savākšanu no objekta veic bīstamo atkritumu apsaimniekotājs.

# 12.Apraksts par rīcību avārijas draudu vai avārijas nevēlamo seku apjoma vai smaguma samazināšanai vai ierobežošanai un stāvokļa kontrolei, norādot iekārtas, kas jāsargā vai jāglābj no avārijas ietekmes, kā arī avārijas izejas, pulcēšanās vietas un evakuācijas ceļus un kārtību, kādā apstādināmi tehnoloģiskie procesi, iekārtas vai objekti

Rūpnieciskās avārijas nevēlamo seku apjoma vai smaguma samazināšanai kā primārais uzdevums ir objekta darbinieku un citu personu veselības un dzīvības saglabāšana.

***Ķīmiskās vielas noplūde***

Ķīmiskās vielas noplūdes gadījumā, jānospiež trauskmes poga, lai informētu objektā esošās personas par negadījumu. Ķīmiskās vielas noplūdes gadījumā kā primārais uzdevums ir apturēt produkta tālāku noplūdi, ja tas ir iespējams un neapdraud nodarbināto veselību un dzīvību. Noplūdes zona tiek norobežota un objekta darbinieki, apmeklētāji u.c. objektā esošas personas, kuras nav apgādātas ar individuālajiem līdzekļiem (cimdi, brilles, aizsargtērps), tiek evakuētas no negadījuma vietas.

Par jebkuru ķīmisko vielu noplūdi objekta darbinieki informē vadību, kas tālāk lemj par nepieciešamajiem pasākumiem.

Mazas ķīmisko vielu noplūdes objekta darbinieki savāc, izmantojot absorbentu vai slaucīšanas materiālu. Savāktais materiāls tiek ievietots metāla mucās īslaicīgai uzglabāšanai un nodots bīstamo atkritumu apsaimniekošanas uzņēmumam.

Lielas noplūdes gadījumā objekta vadība informē VUGD.

Nedrīkst pieļaut ķīmisko vielu nokļūšanu kanalizācijas sistēmā un virszemes ūdeņos.

Objektā ierodoties VUGD, darbinieki rīkojas saskaņā ar VUGD rīkojumiem un sniedz VUGD visu iespējamo atbalstu avārijas pārvaldīšanas pasākumu īstenošanā.

***Ugunsgrēks***

Ja objektā izcēlies ugunsgrēks, ikviena darbinieka pienākums ir nekavējoties ziņot par to VUGD un nospiest trauksmes pogu, ja automātiskās ugunsgrēka atklāšanas un trauksmes izziņošanas signalizācijas sistēma nav iedarbojusies.

Ugunsgrēka gadījumā jāveic visi iespējamie pasākumi ugunsgrēka likvidēšanai un ierobežošanai, ja tas nerada draudus nodarbināto veselībai un dzīvībai.

Izdzirdot trauksmes sirēnu, objekta darbinieki un citas objektā esošas personas evakuējas no objekta un pulcējas drošā pulcēšanās vietā (4. pielikums).

Pirmkārt, cilvēki jāevakuē no telpām, kurās ugunsgrēka apstākļos viņu dzīvība un veselība ir visvairāk apdraudēta, kā arī no augšstāviem, atstājot telpu, jāaizver aiz sevis visas durvis un logi, jo svaiga gaisa pieplūde veicina uguns strauju izplatīšanos.

Objektā izmantotās elektroiekārtas pirms evakuācijas atslēdz nodarbinātais, kurš trauksmes atskanēšanas brīdī tieši strādā ar konkrēto elektroiekārtu. Inženiertīklus objektā atslēdz tikai objektu apkalpojošās servisa kompānijas pārstāvis.

Kontrolējošām personām, inženiertehnisko sistēmu uzraugošajām personām un darbiniekiem līdz brīdim, kad ierodas VUGD, ir pienākums nodrošināt: tehnoloģisko iekārtu, elektroinstalācijas, elektroiekārtu, elektroierīču un inženiertīklu atvienošanas vai pārslēgšanas organizēšanu uz darba režīmu, kas neveicina ugunsgrēka attīstību un neierobežo tā dzēšanu.

Ja iespējams, tad nepieciešams atslēgt elektroietaišu, ventilācijas un tehnoloģisko iekārtu elektroapgādi, kas atrodas vai var atrasties ugunsgrēka vietā, izņemot ugunsaizsardzības sistēmām paredzēto elektroapgādi. Elektroapgādes atslēguma vietu skatīt 3. pielikumā.

Materiālo vērtību evakuācija tiek organizēta tikai tad, ja tā netraucē cilvēku evakuācijai.

Objekta darbinieku rīcība ugunsgrēka un ķīmisko vielu noplūdes gadījumā norādīta iekšējās instrukcijās un rīcības plānā (5. pielikums).

# 13.Resursu (arī materiālo rezervju, signalizācijas un citu drošības iekārtu, atbilstoši apmācītu darbinieku un citu pieejamo resursu) raksturojums, norādot:

## 13.1.Resursus, kas pieejami paaugstinātas bīstamības objektā:

### 13.1.1.Agrīnās brīdināšanas sistēma, sakaru nodrošinājums

Lai savlaicīgi atklātu nevēlamo notikumu un objekta darbiniekus un apmeklētājus brīdinātu par pastāvošiem draudētiem, objektā ir ierīkota automātiskā ugunsgrēka atklāšanas un trauksmes signalizācija sistēma.

Tālākā darbinieku un apmeklētāju informēšana par draudiem, rīcību un veicamajiem aizsardzības pasākumiem tiks veikta mutiski vai izmantojot mobilos sakarus.

Ugunsgrēka gadījumā trauksmes signālu saņem dežūrējošais personāls, kas rīkojas saskaņā ar iekšējiem normatīvajiem aktiem.

Līgumorganizācija veic automātiskās ugunsgrēka atklāšanas un trauksmes signalizācijas sistēmas tehnisko apkopi un nepieciešamības gadījumā remontu. Sistēmas apkopes un pārbaudes tiek veiktas saskaņā ar “Ugunsaizsardzības sistēmas iedarbošanās gadījumu un bojājumu uzskaites žurnālā” norādītajiem nosacījumiem.

Automātiskā ugunsgrēka atklāšanas un trauksmes signalizācijas sistēma pastāvīgi tiek uzturēta darba kārtībā un ekspluatēta atbilstoši ekspluatāciju regulējošo normatīvo aktu un ražotāja prasībām.

Automātiskā ugunsgrēka atklāšanas un trauksmes signalizācijas sistēma ir nepārtraukti ieslēgta automātiskajā darba gaidīšanās režīmā.

Teritorijā ir ierīkota videonovērošana.

Avārijas situācijās operatīvām vajadzībām (starp darbiniekiem, līgumorganizācijām, valsts un pašvaldību iestādēm) objekts izmantos mobilos telefonus.

Ārējo apdraudējumu vai katastrofu gadījumos informāciju par iespējamiem apdraudējumiem var saņemt no plašsaziņas līdzekļiem.

### 13.1.2.Ugunsdrošības un ugunsdzēsības inženiertehniskās sistēmas un aprīkojums

Objektā ir ierīkota automātiskā ugunsgrēka atklāšanas un trauksmes signalizācijas sistēma, kas nepārtraukti ir ieslēgta automātiskajā darba gaidīšanas režīmā. Automātiskās ugunsgrēka atklāšanas un trauksmes signalizācijas sistēmas panelis atrodas 3. ceha telpās (skatīt 3. pielikumu).

Pie automātiskās ugunsgrēka atklāšanas un trauksmes signalizācijas sistēmas uztveršanas, kontroles un indikācijas iekārtas (paneļa) tiek glabāta:

* ugunsaizsardzības sistēmas lietošanas instrukcija un rīcība automātiskās ugunsgrēka atklāšanas un trauksmes signalizācijas sistēmas iedarbošanās gadījumā;
* ugunsaizsardzības sistēmas aizsargājamo telpu (zonu) saraksts vai grafisks aizsargājamo zonu attēlojums telpās;
* ugunsaizsardzības sistēmas iedarbošanās gadījumu un bojājumu uzskaites žurnāls.

Objektā izbūvēts iekšējais ugunsdzēsības ūdensvads – iekšējie ugunsdzēsības krāni.

Objektā no ugunsdzēsības līdzekļiem atrodas pulvera, ogļskābās gāzes ugunsdzēšamie aparāti un ugunsdzēsības krāni. Maksimālais attālums no jebkuras vietas telpā līdz ugunsdzēsības aparāta atrašanās vietai nepārsniedz 30 metrus. Ugunsdzēsības aparāti novietoti redzamās, viegli pieejamās vietās.

Ugunsdzēšamo aparātu tehnisko apkopi, remontu un uzpildi veic atbilstoši ražotāja prasībām.

Ugunsgrēka atklāšanas un trauksmes signalizācijas sistēmas apkopi veic līgumorganizācija.

Iekšējā ugunsdzēsības ūdensvada ugunsdzēsības krānu – sistēmas apkopes un pārbaudes tiek veiktas saskaņā ar MK noteikumiem Nr.238-19.04.2016. “Ugunsdrošības noteikumi” prasībām.

Objekta tiešā tuvumā (LSEZ SIA “PUMAC LIEPAJA” teritorijā) un Kapsēdes ielā atrodas vairāki “Maskavas” tipa ugunsdzēsības hidranti.

Ceļi un piebrauktuves pie ugunsdzēsības hidrantiem tiek uzturētas tā, lai nodrošinātu ugunsdzēsības transportlīdzekļu piekļūšanu (aizliegts novietot transportlīdzekļus tādā veidā, ka tiek traucēta piekļuve objektam vai ugunsdzēsības ūdensņemšanas vietām).

### 13.1.3.Paaugstinātas bīstamības objekta reaģēšanas un seku likvidēšanas pasākumu veikšanas vienības vai ugunsdrošības, ugunsdzēsības un glābšanas dienesta materiāltehniskais nodrošinājums

Objektā, atbilstoši normatīvo aktu regulējumam, nav nepieciešams izveidot reaģēšanas un seku likvidēšanas pasākumu veikšanas vienību vai ugunsdrošības, ugunsdzēsības un glābšanas dienestu.

Reaģēšanas un seku likvidēšanas pasākumus avārijas gadījumā objektā veic objekta darbinieki saskaņā ar instrukcijām un rīcības plānu. Objekta darbinieki ir nodrošināti ar individuālajiem aizsardzības līdzekļiem.

Par materiāltehnisko nodrošinājumu atbild objekta atbildīgā persona.

Objekts ir nodrošināts ar ugunsdrošības un ugunsdzēsības līdzekļiem atbilstoši spēkā esošajiem normatīviem.

### 13.1.4.Individuālie vai kolektīvie aizsardzības līdzekļi un to izmantošanas kārtība

Individuālie aizsardzības līdzekļi ir izsniegti katram darbiniekam un tie atrodas darbinieku ģērbtuvēs.

Uzņēmumā tiek veikti pasākumi, kas nodrošina individuālo aizsardzības līdzekļu uzturēšanu darba kārtībā un atbilstību higiēnas prasībām saskaņā ar ražotāja instrukcijām (individuālo aizsardzības līdzekļu glabāšana, pārbaude, tīrīšana, dezinfekcija, remonts).

Objekta darbinieki, atbilstoši bīstamo produktu drošības datu lapās 8. iedaļā noteiktajam, ir nodrošināti ar sekojošiem individuālās aizsardzības līdzekļiem:

* aizsargcimdiem;
* aizsargbrillēm;
* aizsargtērpiem.

Veikta darbinieku apmācība individuālo aizsardzības līdzekļu lietošanā.

### 13.1.5.Pirmās palīdzības sniegšanai nepieciešamo materiālu saraksts un to izvietojums objektā

Objekts ir nodrošināts ar pirmās palīdzības aptieciņām. Pirmās palīdzības aptieciņas saturs atbilst MK noteikumos Nr.713 – 03.08.2010. „Noteikumi par kārtību, kādā nodrošina apmācību pirmās palīdzības sniegšanā, un pirmās palīdzības aptieciņas medicīnisko materiālu minimumu” noteiktajām prasībām.

### 13.1.6.Inženiertehnika, transports, darbarīki, speciālais apģērbs, materiālās rezerves vai uzkrājumi

Objektā transportlīdzekļu nav. Objekts ir nodrošināts ar rokas un elektriskiem instrumentiem un materiāltehniskiem resursiem. Materiālo rezervju vai uzkrājumu objektā nav.

### 13.1.7.Avārijas izplatību ierobežojošās iekārtas, avārijas noplūžu savākšanas iekārtas un rezervuāri, aizsargvaļņi, avārijas piesārņojuma noteikšanas ierīces un citas cilvēka drošībai vai vides aizsardzībai paredzētas iekārtas un aprīkojums

Katlu telpa ir aprīkota ar automātisko vadību un gāzes noplūdes detektoru, kas gāzes noplūdes gadījumā ziņo par noplūdi (signalizācija) un noslēdz gāzes padevi. Tas nozīmē, ka avārijas gadījumā nav sagaidāma apjomīga gāzes noplūde.

Ķīmisko vielu nolijumi tiek savākti, izmantojot absorbentu vai slaucīšanas materiālu. Absorbenti atrodas uzņēmuma noliktavās. Objekts ir nodrošināts ar metāla mucām izmantotā absorbenta uzglabāšanai līdz tā tālākai nodošanai bīstamo atkritumu apsaimniekošanas līgumorganizācijai.

## 13.2.Resursus, kurus paredzēts piegādāt no citiem komersantiem saskaņā ar savstarpējās palīdzības un sadarbības vienošanos, kā arī laiku, kādā iespējams saņemt attiecīgos resursus

Avārijas pārvaldīšanas papildresursi, kurus paredzēts piegādāt no citiem komersantiem nav nepieciešami. Līgumi par citu komersantu iesaisti objekta avārijas pārvaldīšanā nav noslēgti. Pēc nepieciešamības, objekta atbildīgā persona lems par papildresursu iesaistīšanu, vienojoties ar attiecīgo resursu īpašnieku.

# 14.Informācija par laiku, kādā pēc attiecīgās informācijas saņemšanas Valsts ugunsdzēsības un glābšanas dienests un citi avārijas dienesti var ierasties avārijas vietā

VUGD ierašanās laiku notikuma vietā reglamentē MK noteikumu Nr.297-17.05.2016. “Kārtība, kādā Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus” 5. un 6. punkts, kas nosaka, ka VUGD apakšvienības izbrauc no tuvākās daļas vai posteņa garāžas 90 sekunžu laikā pēc nosūtīšanas uz notikuma vietu un notikuma vietā ierodas 8 minūšu laikā.

Provizoriskais VUGD KRP struktūrvienību ierašanās laiks:

* VUGD KRP Liepājas postenis, attālums ~ 1 km, adrese: Liepāja, Kapsēdes iela 6, ierašanās laiks pēc izsaukuma saņemšanas ~ 3 min;
* VUGD KRP Liepājas 2. daļa, attālums 6,3 km, adrese: Liepāja, Ziemeļu iela 21A, ierašanās laiks pēc izsaukuma saņemšanas ~ 10,5 min;
* VUGD KRP Liepājas 1. daļa, attālums 9,4 km, adrese: Liepāja, Ganību iela 63/67, ierašanās laiks pēc izsaukuma saņemšanas ~ 15,5 min.

NMPD brigāžu ierašanās laiku notikuma vietā reglamentē MK noteikumu Nr. 555-28.08.2018. “Veselības aprūpes pakalpojumu organizēšanas un samaksas kārtība” 122. punkts, kas nosaka, ka NMPD brigādei notikuma vietā valstspilsētās jāierodas ne vēlāk kā 12 minūšu laikā no izsaukuma pieņemšanas laika.

Valsts policijas ierašanās laiku notikuma vietā reglamentē MK noteikumu Nr. 190-20.03.2012. “Noteikumi par notikumu reģistrēšanas kārtību un policijas reaģēšanas laiku” 9. punkts, kas nosaka, ka policija reaģē uz saņemto informāciju par notikumu 15 minūšu laikā pēc informācijas saņemšanas operatīvās vadības struktūrvienībā.

# 15.Kārtība, kādā sniedzama palīdzība Valsts ugunsdzēsības un glābšanas dienestam un veicamas darbības ārpus objekta teritorijas avārijas bīstamības vai seku samazināšanai

Avārijas gadījumā, objektā ierodoties VUGD struktūrvienībai, objekta darbinieki informē ugunsgrēka dzēšanas un glābšanas darbu vadītāju (VUGD GDV) par cilvēkiem, kuri atrodas vai varētu atrasties apdraudētajā vietā, objekta ugunsdzēsības ūdens ņemšanas vietām un piebraukšanas ceļiem, ugunsbīstamību, veiktajiem pasākumiem notikuma vietā un citiem bīstamiem faktoriem.

Vienlaikus, jāizsniedz ķīmisko produktu drošības datu lapas, kā arī citus pieprasītos dokumentus. VUGD GDV pārņem avārijas likvidēšanas darbu vadību un uzņēmuma darbinieki pilda VUGD GDV rīkojumus.

Atbilstoši MK noteikumiem Nr. 131-07.03.2017. “Noteikumi par juridiskās vai fiziskās personas resursu iesaistīšanu reaģēšanas un seku likvidēšanas pasākumos vai ugunsgrēka dzēšanā, vai glābšanas darbos, kā arī tai radušos izdevumu un zaudējumu kompensācijas aprēķināšanas kārtību”, ja nepieciešams,  VUGD reaģēšanas un seku likvidēšanas pasākumos var iesaistīt SIA „Tinby” rīcībā esošos resursus.

Lēmumu par resursu iesaistīšanu pieņem:

* reaģēšanas pasākumos un seku likvidēšanas pasākumos – reaģēšanas un seku likvidēšanas darbu vadītājs;
* ugunsgrēka dzēšanā vai glābšanas darbos – ugunsgrēka dzēšanas un glābšanas darbu vadītājs.

Atbilstoši MK noteikumu Nr. 131 „Rūpniecisko avāriju riska novērtēšanas kārtība un riska samazināšanas pasākumi” VI nodaļas prasībām, objektam nav jāizstrādā Ārpusobjekta civilās aizsardzības plāns.

1. Informācijas avots: Liepājas speciālās ekonomiskās zonas attīstības plāns 2018.-2035. gadam, [pielikums Nr. 3 “LSEZ teritorijā pieejamie pieslēgumi kanalizācijas tīkliem”](https://liepaja-sez.lv/uploads/assetDocument/source/59ca59c29cad5.jpg), pieejams <https://liepaja-sez.lv/en/lsez/dokumenti> [↑](#footnote-ref-1)
2. Civilās aizsardzības un katastrofas pārvaldīšanas likuma 18. pants [↑](#footnote-ref-2)
3. Atbilstoši MK noteikumiem Nr. 432 - 17.09.2019. „Noteikumi par Latvijas būvnormatīvu LBN 003-19 "Būvklimatoloģija"” [↑](#footnote-ref-3)
4. Dati ir derīgi 3 gadus [↑](#footnote-ref-4)
5. Atbilstoši MK noteikumu Nr. 658-07.11.2017. ”Noteikumi par civilās aizsardzības plānu struktūru un tajos iekļaujamo informāciju” 1. pielikumam [↑](#footnote-ref-5)